Skolari: Ne plašimo se tradicije - Nadlanu.com\nSkolari: Ne plašimo se tradicije\nObjavljeno 5. jula 2006. / 14:52:01\nMINHEN, 4. jula 2006. (Beta-Rojters) - Selektor fudbalske reprezentacije Portugala, Luiš Felipe Skolari, izjavio je danas da se ne plaši lošeg skora njegove ekipe u duelima s Francuskom s kojom će se sutra sastati u polufinalu Svetskog prvenstva.\nPortugal je izgubio u prethodnih sedam susreta s Francuzima, uključujući tu i poraze u polufinalima evropskih prvenstava 1984. i 2000. godine.\n"Sa istorijskog stanovištva Francuzi su u prednosti. Međutim, možemo da poradimo na tome, na psihologiji igrača, pošto ništa nije večno i uvek postoji šansa da se istorija promeni", rekao je Skolari.\nSelektor Portugala je svoju izjavu obrazložio i činjenicom da tradicija nije bila na strani njegove ekipe ni u prijateljskoj utakmici sa Brazilom u martu 2003. godine. Portugal je tada pobedio sa 2:1, iako mu to nije uspelo u prethodnih 37 godina.\n"Brazil pre pobede u Portu nismo dobili skoro 40 godina. Španiju nismo dobili godinama pa smo i to učinili. Moramo da naše igrače ubedimo da je vreme da okrenemo stranicu", rekao je iskusni trener.\nPortugal do Evropskog prvenstva 2004. godine nikada nije savladao Španiju u takmičarskoj utakmici. Računajući i prijateljske utakmice Portugal nije dobio Španiju 23 godine.\nSkolari je ocenio i da njegov tim u polufinalu Mundijala nije mogao da dobije težeg protivnika od Francuske.\n"Da smo mogli da biramo, oni bi bili poslednji s kojima bismo želeli da se sastanemo. Francuzi su vrlo organizovani, dobri u skoku, uigrani su, a igrači su im fantastično tehnički potkovani. Možda ni finale neće biti tako teško. Francuzi su najspremnija ekipe od četiri preostale na turniru", rekao je Skolari.\nSkolari je odbacio napise u francuskim medijima da Portugal igra grubo i nesportski.\n"U prethodne dve godine dobili smo dva crvena kartona, oba na utakmici sa Holandijom (u osmini finala Mundijala). Zato pitam, koliko su Francuzi dobili crvenih kartona? Da nisu možda manje od nas?", zapitao se Skolari i nastavio:\n"Svuda ima igrača koji povremeno rade neispravne stvari. Ta priča je besmislena. Mi moramo da ostanemo fokusirani na utakmicu sa Francuskom, sa igračima koji nas čine srećnim dok ih gledamo".


Dobrilović: Nastavićemo da se borimo protiv napada na Srpsku\n"I meni lično, a istovremeno i CFP-u ovo je poruka da ono što radimo na razvoju dobrih odnosa između Austrije i Republike Srpske, kao i austrijskog i srpskog naroda radimo kako treba, čim taj posao zaslužuje orden".\n"Očekujem i vjerujem u to da će Slobodarska partija Austrije napraviti još bolji rezultat i da će umjesto sadašnja četiri u novom sazivu Evropskog parlamenta imati više poslanika".\n"Očekujem da će i naši partneri iz drugih evropskih zemalja, među kojima su italijanska Liga, francuski Nacionalni front i Alternativa za Njemačku ostvariti dobar rezultat i biti značajna i nezaobilazna snaga u Evropskom parlamentu. Očekujem i da će mađarski premijer Viktor Orban i njegova stranka napraviti dobar rezultat i da će u budućnosti nastupati kao dio bloka evropske demokratske desnice".\n"To može samo da osnaži i ovako dobre odnose koje Slobodarska partija ima sa Republikom Srpskom i Miloradom Dodikom, a time i poziciju Republike Srpske".\n"U osnovi našeg programa je borba za to da Evropa čvrsto ostane na temeljima hrišćanske tradicije i kulture, pogotovo u ovo vrijeme u kojem svjedočimo da islam sve agresivnije nadire u Evropu".\n"Poručujem im da daju svoje povjerenje Slobodarskoj partiji koja će nastaviti da se protivi napadima na Republiku Srpsku, poštujući pri tome integritet BiH i Dejtonski mirovni sporazum. Za ljude iz Republike Srpske značajno je i to što je Austrija pokazala da zemlja može da bude stabilna i bezbjedna, čak i ako ostane vjerna vojnoj neutralnosti", kaže Dobrilović u intervjuu.\nDodik u Beču uručio odlikovanje Dobriloviću


Nastava na daljinu: Radna subota za osnovce, od ponedeljka i na RTS2 - Far\nNastava na daljinu: Radna subota za osnovce, od ponedeljka i na RTS2\nNastava na daljinu startovala je u utorak i zato je za đake u Srbiji radna subota. Osnovci na televizijskom kanalu RTS 3 imaju predavanja od 8:00 sati, prema rasporedu koji je dostupan na sajtu RTS-a, u programskoj šemi RTS 3 i na sajtu Ministarstva prosvete.\nOd ponedeljka, 23. marta, nastava će se održavati radnim danima. Osnovci od 1. do 4. razreda nastavne časove mogu pratiti od 8:00 do 14:45 na televizijskom kanalu RTS 2, a đaci od 5. do 8. razreda nastavu mogu pratiti (takođe od 8:00 časova) na televizijskom kanalu RTS 3.\nU poslepodnevnim časovima, od ponedeljka će radnim danima (nakon nastave za osmake) od 15:30 do 20:00 sati biti emitovana predavanja iz opšteobrazovnih predmeta za srednjoškolce.\nDa biste pristupili nastavnim sadržajima na RTS Planeti preko mobilnog telefona potrebno je da instalirate besplatnu aplikaciju koja je dostupna u Gugl prodavnici (Google play) odnosno App Store.\nNa internet portalu RTS-a možete direktno, bez registracije, pristupiti portalu “Moja Škola” gde iz padajućih menija birate predavanje koje želite da pratite.\nTakođe, otvoren je još jedan podstajt za direktan pristup https://mojaskola.rtsplaneta.rs/.\nĐaci ponovo u klupama, škole same planiraju nadoknadu časova Novi pravilnik o đačkim ekskurzijama U novu školsku godinu sa 10.000 digitalnih učionica Novine u obrazovnom sistemu u novoj školskoj godini\nMinistarstvo prosveteNastava na daljinuRadna subotaRTS 3RTS PlanetaSrbijaĐaci\nSuper trio „Stone Raiders“ na Nišvillu


Šta ako ne želite novi moratorijum, već želite da nastavite otplatu kredita? | Kamatica\nPočetna > vodic > Šta ako ne želite novi moratorijum, već želite da nastavite otplatu kredita?\nTekst objavljen: 27.07.2020 10:15\nRozalija Atanackov 29.07.2020 8:49\nNe želim miratorijum na otplatu postojećih kredita u vašoj banci,pa me interesuje šta treba da učinim da se moja volja-zahtev ispuni?\nKamatica tim 29.07.2020 9:25\nPotrebno je da kontaktirate svoju banku i obavestite je o tome da želite da nastavite otplatu kredita. Dužnik može da odbije ponudu o moratorijumu elektronskim putem, putem redovne pošte, putem telefona ili u poslovnim prostorijama banke/davaoca finansijskog lizinga, i to u roku od deset dana od dana objavljivanja obaveštenja o ponudi.\nValentina 30.07.2020 10:24\nIskustvo penzionera je ovakvo . Kada pozovete MTS banku i kažete da ne želite moratorijum na otplatu kredita oni vas upute na PIO fond jer po njima fond odlučuje o odbicima od penzije, a pio fond opet prebacuje odgovornost na banku. Poslednja informacija iz banke je da oni nemaju zvanične odluke i da je najbolje da im se javim iduće nedelje.\nMiodrag 18.09.2020 9:54\nmeneinteresuje da li je ova odluk abanajka o povećanju rata zbog moratorijuma zakonita?\nMogu li banke da menjaju odredbe ugovora o kreditu bez pismene saglasnosti klijenta?\nU ugovoru i Planu otplate koji smo sa njima sačinili definisano je koju su uslovi i mogu li oni da ih jednostrano menjau, makar to bila odluka NBS?\nprihvatanje moratorijuma neprihvatanje moratorijuma novi moratorijum moratorijum na otplatu kredita Narodna banka Srbije


Potpisan novi Sporazum o privredno-tehničkoj saradnji između Vlade Crne Gore i Vlade Narodne Republike Kine\nKinezi doniraju - za most i ugentni!\n- Odredbama Sporazuma je definisano da će Vlada NR Kine opredjeliti dodatna bespovratna sredstva u iznosu od 20 miliona juana (oko 2,63 miliona eura) za projekat rekonstrukcije Mosta na Đurđevića Tari i druge projekte. Studiju izvodljivosti projekta rekonstrukcije Mosta je na osnovu sporazuma o privredno-tehničkoj saradnji potpisanog u maju 2017. godine izradila kineska kompanija China Communications Construction Company (CCCC) i predala je kineskom Ministarstvu trgovine na verifikaciju, nakon čega će biti dostavljena i Vladi Crne Gore - navedeno je o sporazumu koji su danas potpisali potpredsjednik Vlade Crne Gore i ministar poljoprivrede i ruralnog razvoja mr Milutin Simović i ambasador Narodne Republike Kine u Crnoj Gori NJ.E. Cui Dživeijem o privredno-tehničkoj saradnji između Vlade Crne Gore i Vlade Narodne Republike Kine.\nPrema informacijama kineske strane, studija izvodljivosti je pokazala da prvobitno opredjeljena sredstva na osnovu sporazuma iz 2017. godine, takođe u iznosu od 20 miliona juana, neće biti dovoljna za rekonstrukciju Mosta, zbog čega je kineska strana istakla spremnost da opredijeli dodatnih 20 miliona juana i sa Vladom Crne Gore potpiše novi sporazum.\nTokom razgovora sa ambasadorom Cuijem potpredsjednik Simović se zahvalio na opredjeljenoj dodatnoj donaciji i kazao da ga raduje velika pažnja koju je Vlada NR Kine posvetila rekonstrukciji Mosta na Đurđevića Tari. Potpredsjednik Simović je izrazio nadu da će sve pripremne radnje i procedure uskoro biti završene i da će se steći uslovi za skori početak radova na Mostu.\nPotpredsjednik Vlade je podsjetio da je više puta konstatovano da Most predstavlja svojevrstan simbol prijateljstva dvije države, u šta nas dodatno uvjerava i emocija koju kineski turisti i kineski državljani koji rade na projektima u Crnoj Gori iskazuju prilikom posjete Mostu. „Simbolički, Most na Đurđevića Tari spaja veoma veliku geografsku udaljenost, onu između Crne Gore i NR Kine. On je simbol zajedničkih antifašističkih vrijednosti, žrtava koje su dvije zemlje podnijele u borbi protiv fašizma i okupatora - za slobodu svojih naroda i država“, kazao je potpredsjednik Simović.\nPovodom potpisivanja Ugovora o pružanju stručnih usluga između JZU Klinički centar Crne Gore i kompanije China Road and Bridge Corporation (CRBC), potpredsjednik Simović je kazao da je ovo dodatna potvrda povjerenja koje strani državljani na radu u Crnoj Gori imaju u Klinički centar i zdravstvene usluge koje pruža naš sistem. Kompanija CRBC se kao odgovorna kompanija sa punom sigurnošću oslonila na Klinički centar, kazao je Simović i dodao da je siguran da će Klinički centar opravdati povjerenje koje mu je dato.\n- Zahvaljujemo kineskoj strani na povjerenju koje ovim iskazuje i prema zdravstvenom sistemu Crne Gore. Sa ovom podrškom, u ukupnom iznosu od 500 hiljada eura, prevazići će se usko grlo u Kliničkom centru i proširiti kapaciteti intenzivne njege i unaprijediti kvalitet usluga i intenzivne zdravstvene njege za pacijente kojima je potrebna - potvrdio je potvpredsjednik Simović.\nAmbasador Cui Dživeji je izrazio zadovoljstvo zbog potpisivanja ugovora u oblasti zdravstva i novog sporazuma o privredno-tehničkoj saradnji, koji potvrđuju iskreno prijateljstvo i saradnju dvije zemlje. Nova donacija, u iznosu od 20 miliona juana, će na predlog Ministarstva trgovine NR Kine biti korišćena za finansiranje rekonstrukcije Mosta na Đurđevića Tari, jer je, prema riječima Cuija, Most u srcu crnogorskog i kineskog naroda, a novi sporazum će ubrzati sve neophodne procedure za početak radova.


Bačkopalanačke maturske ekskurzije - BAP Vesti\nNaslovna Društvo Naše priče Bačkopalanačke maturske ekskurzije\nBačkopalanačke maturske ekskurzije\nKako izgleda proces priprema za srednjoškolske ekskurzije i na koji način škole obezbeđuju sigurnost svojih učenika na ovim putovanjima?\nMaturske ekskurzije za mnoge srednjoškolce predstavljaju doživljaj koji se ne propušta.\nUčenici četvrtih godina srednjih škola već u trećem razredu odlučuju gde će odlaziti na svoja maturska putovanja a otplaćivanje se vrši putem nekoliko mesečnih rata.\nDa bi se dugo iščekivana ekskurzija realizovala, neophodno je prethodno odabrati najpogodniju ponudu putovanja i uz to izvršiti niz provera bezbednosti, obezbediti da se ekskurzija odvija po određenom protokolu i obaviti posebne razgovore sa roditeljima, nastavnicima i učenicima.\nRazgovarali smo sa Tamarom Antić, direktorkom Gimnazije „20. oktobar“ i Tomislavom Đuretićem, direktorem Srednje stručne škole „Dr Radivoj Uvalić“ iz Bačke Palanke o procesu biranja adekvatne agencije koja će sprovesti ekskurziju kao i o svim ostalim pripremnim fazama koje će obezbediti da ova putovanja budu ispravno realizovana i ostanu u najlepšim sećanjima svih učenika.\nEkskurzije Bačka Palanka\nPrethodni tekstGrađani Bačke Palanke moći će da učestvuju u planiranju lokalnog budžeta\nSledeći tekstTreniraju buduće šampione


Špijuniranje NATO-a 29/5/02 - 2002-05-29\n29 maj, 2002\nTema dana u BiH i dalje je blokada Zračnih snaga Republike Srpske od strane SFOR-a i preuzimanje kompjutera i dokumenata zbog što, kako je sugerirano, srpske snage u BiH špijuniraju vojnike NATO-a. Tim povodom jučer je komandant SFOR-a suspendirao zapovjednika Zračnih snaga Republike Srpske generala Milana Torbicu, te izvršio novi upad u zgradu zapovjedništva RV i PVO Republike Srpske. Za nas je te dogadjaje u Republici Srpskoj pratio Dragan Stegić, koji je našoj u televiziskoj emisiji u srijedu uveče o tome direktno govorio iz Banja Luke\nVOA: Šta se danas dešavalo tragom te špijunske afere?\nD. STEGIĆ: Pripadnici SFOR-a su tokom jučerašnje inspekcije komande Ratnog vazduhoplovstva i Protivvazdušne odbrane u Zalužanima kod Banjaluke zaplijenili tri kompjutera i veći broj dokumenata, saopštio je na današnjoj konferenciji za novinare, portparol SFOR-a za sektor jugozapad, Džon Kopard. On je precizirao da je u ovoj akciji učestvovalo 50 vojnika SFOR-a i 15 vozila a da zaplijenjena dokumentacija ukazuje na to da je postojala svojevoljna odluka komande vazdušnih snaga Vojske Republike Srpske, da nadgleda elektronske komunikacije međunarodnih vojnih snaga. Kopard je istakao da bi istraga o ovom slučaju mogla potrajati nekoliko sedmica, a ukoliko se dokaže da je bilo nedozvoljenog elektronskog nadgledanja pokušaće se utvrditi, ko konkretno stoji iza tih aktivnosti. On je naglasio da komandant Ratnog vazduhoplovstva i protivvazdušne odbrane, general Milan Torbica nije smijenjen već samo suspendovan dok se ne završi istraga.\nVOA: Šta kaže vlada Republike Srpske o toj aferi špijuniranja NATO-a od strane snaga Bosanskih Srba. Znam da je premijer Ivanić danas tim povodom govorio novinarima.\nD.STEGIĆ: Premijer Republike Srpske,Mladen Ivanić je na današnjoj konferenciji za novinare u Banjaluci potvrdio da on nije znao za ovaj slučaj te da ukoliko postoji opravdanje za suspenziju generala Milana Torbice i jučerašnje aktivnosti SFOR-a,Vlada ne može imati ništa protiv toga. Međutim, on je uočio veliku brzinu kojom je suspendovan komandat Ratnog vazduhoplovstva Republike Srpske dok za znatno ozbiljniji slučaj prikrivanja naoružanja u Mostaru SFOR nije reagovao. Očekujem kaznenu mjeru SFOR-a prema institucijama u Federaciji. Dok god toga ne bude, to pokazuje da SFOR nema jednak pristup prema svim stranama, istakao je Mladen Ivanić. On je, ujedno, podsjetio da je prije nekoliko godina zbog prikrivanja znatno manjih količina naoružanja, rasformirana jedna brigada Vojske Republike Srpske.\nVOA: Premijer Ivanić, pomalo pokušava prebaciti lopticu na drugu stranu, ovaj put na teren Mostara. Medjutim, iz ovoga što si nam rekao, čini se da on nije negirao špijuniranje snaga SFORa i NATO-a od strane vojske koja bi njemu, vladi i predsjedniku trebala biti odgovorna. Šta su rekli drugi - da li negiraju, ili praktično potvrdjuju sugestije SFOR-a o špijuniranju.\nD. STEGIĆ: Predsjednik Republike Srpske, Mirko Šarović je izjavio da je u toku prikupljanje relevantnih informacija o ovom slučaju te da se sve strane pa i, u ovom slučaju,Vojska Republike Srpske, trebaju pridržavati odredbi vojnog dijela dejtonskog sporazuma. On je takođe izrazio očekivanja da će iste mjere biti preduzete i prema vinovnicima prikrivanja naoružanja u Mostaru. Danas se oglasio i Generalštab Vojske Republike Srpske koji je u saopštenju za javnost, potvrdio da su pripadnici entitetskih vojnih snaga povremeno izvodili određene elektronske aktivnosti, ali u cilju obuke mladih vojnika, a ne praćenja djelatnosti snaga SFOR-a i NATO-a. Takođe je saopšteno da je u ovom slučaju komandant SFOR išao ispred događaja jer je, kako se tvrdi, o spornim aktivnostima Vojske Republike Srske, unaprijed bio obavješten. Lider ovdašnje, najveće opozicione stranke, SNSD-a, Milorad Dodik, je danas istakao da Vojska Republike Srpske ne može da prisluškuje ni samu sebe, a kamoli tako organizovanu strukturu, kakva je NATO. On je naglasio da je NATO poduzeo ovu akciju pod pritiskom nekih političkih struktura koje su bile uznemirene aero mitingom održanim u nedjelju na banjalučkom aerodromu.\nVOA: Dragane, toliko za sada o aferi špijuniranja NATO-a od strane vojnih snaga bosanskih Srba. Ti si danas za nas pratio i dvije posjete visokih inostranih zvaničnika Banja Luci. Prvo nam reci o aktivnostima novog komesara Medjunarodnih policijskih snaga u BiH Svena Frederiksena, koji je, u okviru priprema za zvanično preuzimanje dužnosti od generala Vincenta Courderoya planiranog u petak 31 maja, danas boravio u Banjoj Luci.\nD. STEGIĆ: Dosadašnji komesar međunarodnih policijskih snaga u Bosni i Hercegovini,Vinsent Korderoj kome mandat ističe u petak, izjavio je danas u Banjaluci, nakon sastanaka sa zvaničnicima ovog entiteta da je posljednjih godina u oba entiteta zabilježen značajan napredak u sprovođenju policijskih mjera. On je precizirao da je tokom njegovog 26-mjesečnog mandata suspendovano ili smijenjeno više od stotinu policajaca u Republici Srpskoj i Federaciji. Ipak, on je ocijenio da je situacija u vezi kriminala, u Bosni i Hercegovii, bolja nego u nekim evropskim zemljama, ali da se ubuduće mora znatno više učiniti u pogledu povećanja sigurnosti običnih građana, posebno, povratnika. Novi komesar IPTF-a Sven Frederiksen je najavio da će i u narednih sedam mjeseci, do kada traje sadašnji mandat IPTF-a, međunarodna zajednica pomagati aktivnosti policije u Bosni i Hercegovini. VOA: I ministrica vanjskih poslova Austrije Benitta Ferrero Waldner, nakon Sarajeva, danas je posjetila Banja Luku. U Sarajevu je ona obećala Austrijsku pomoć obnovi BiH i njenom uključivanju u glavne evropske tokove. Austrija puno radi i na medjunarodnoj afirmaciji BiH kao države. Šta je ministrica Waldner radila u Banja Luci.\nD. STEGIĆ: Ministrica inostranih poslova Austrije Benita Ferero-Valdner potpisala je danas u Banjaluci sa predstavnicima državnog i entitetskih ministarstava za izbjegla i raseljena lica, Krešimirom Zubakom, Mićom Mićićem i Mijatom Tukom ugovor o povratku u Posavinu vrijedan milion i 600 hiljada konvertibilnih maraka. Ovim zajedničkim projektom u koji će austrijska Vlada uložiti milion, a tri ministarstva po 200 hiljada maraka, predviđeno je da se izgradi i obnovi 66 kuća u opštinama Derventa i Srpski, odnosno, Bosanski Brd, u koje bi se vratilo oko 230 osoba, svih nacionalnosti. Benita Ferero Vladner razgovarala je u Banjaluci i sa premijerom Republike Srpske, Mladenom Ivanićem o privrednoj saradnji Austrije i Bosne i Hercegovine


Kako klimatske promene mogu oblikovati svet u vekovima koji dolaze – platform.mk\nBy platform\t On Ное 21, 2021 392\nTeško je zamisliti kako bi Zemlja mogla izgledati 2500. Ali saradnja između nauke i umetnosti nudi uznemirujući prozor u to kako bi tekuće klimatske promene mogle da transformišu sada poznati teren u vanzemaljske pejzaže u narednih nekoliko vekova.\nOve vizualizacije — farmi na srednjem zapadu SAD koje su prestigle suptropske biljke, isušene amazonske prašume, ekstremne vrućine koja peče indijski potkontinent — naglašavaju zašto istraživači moraju da poguraju klimatske projekcije daleko iznad uobičajenog merila od 2100. godine, naučnik iz oblasti životne sredine Kristofer Lajon i kolege se takmiče 24. septembra u biologiji globalnih promena.\nPedeset godina je prošlo od prvih klimatskih projekcija, koje su postavile taj daleki cilj na 2100, kaže Lion, sa Univerziteta Mekgil u Montrealu. Ali taj datum više nije tako daleko, a efekti emisija gasova staklene bašte emitovanih u prošlosti i sadašnjosti će se zadržati vekovima.\nDa bi vizualizovali kako bi taj budući svet mogao da izgleda, istraživači su razmotrili tri moguće klimatske putanje — niske, umerene i visoke emisije koje je korišćeno u prošlim izveštajima Međuvladine komisije Ujedinjenih nacija za klimatske promene — i predvideli promene sve do 2500. Tim se posebno fokusirao na uticaje na civilizaciju: toplotni stres, propadanje useva i promene u korišćenju zemljišta i vegetacije\nZa sve osim scenarija sa najnižim emisijama, koji je otprilike u skladu sa ograničavanjem globalnog zagrevanja na „znatno ispod“ 2 stepena Celzijusa u odnosu na predindustrijsko vreme odobreno Pariskim sporazumom iz 2015., prosečna globalna temperatura nastavlja da raste do 2500. godine, tim pronađeno.\nZa scenario sa najvećim emisijama, temperature se povećavaju za oko 2,2 stepena C do 2100. i za oko 4,6 stepeni C do 2500. To rezultira „velikim restrukturiranjem svetskih bioma“, kažu istraživači: gubitak većine amazonskih prašuma, u pravcu pola promene useva i neprikladne temperature u tropima.\nTim je zatim sarađivao sa Džejmsom Mekejem, umetnikom i naučnim komunikatorom na Univerzitetu u Lidsu u Engleskoj, kako bi oživeo podatke. Na osnovu projekcija studije, Mekej je napravio seriju detaljnih slika koje predstavljaju različite globalne pejzaže sada i 2500. godine.\nTim je prestao da pokušava da spekuliše o budućim tehnologijama ili gradovima kako bi slike bile zasnovane više na realizmu nego na naučnoj fantastici, kaže Lion. „Ali želeli smo da prikažemo stvari koje bi ljudi prepoznali: dronove, robotiku, hibridne biljke. Na jednoj slici Indije iz 2500. godine, osoba nosi zatvoreno odelo i šlem, vrstu odeće koju bi ljudi u nekim sredinama sa visokim temperaturama mogli da nose danas, kaže on.\nCilj ovih slika je da pomognu ljudima da vizualizuju budućnost na takav način da se oseća hitnije, stvarnije i bliže – i, možda, da ponude malo nade da ljudi još uvek mogu da se prilagode. „Ako se menjamo na planetarnoj skali, moramo da razmišljamo o ovom problemu kao o planetarnoj civilizaciji“, kaže Lion. “Želeli smo da pokažemo da, uprkos klimi u koju su se ljudi uselili, ljudi su smislili načine da postoje u klimi.”


Predsjedniv Vlade je istakao da je Crna Gora, kao mala zemlja, pokazala snagu ideje savezništva među zemljama koje dijele iste vrijednosti, bez obzira na njihovu veličinu.\n"Crna Gora je ulaskom u NATO napravila istorijski iskorak i ispunila jedan od najvažnijih državnih ciljeva. Nesporna je u tome, uz podršku Sjedinjenih Američkih Država, i uloga Američko-jadranske povelje A5. Posebno cijenimo što je prošle godine, baš povodom samita Jadranske povelje Crnu Goru, kao novu članicu NATO, posjetio potpredsjednik SAD Majk Pens, što je predstavljalo snažan pokazatelj podrške stabilnosti Evrope i ovog područja", kazao je Marković.\n"Svakodnevno rastu investicije i interesovanje kredibilnih investitora iz čitavog svijeta, pogotovo iz zemalja NATO-a i Evrospke unije, što utiče na naš snažan ekonomski rast. Predznak bezbjednosti koji sada nosimo sa sobom kratkoročno i dugoročno mijenja svijest kako drugih o Crnoj Gori, tako i Crne Gore o svijetu van našeg regiona", istakao je predsjednik Vlade Crne Gore.\nSastanak u Bečićima je posljednji događaj koji organizuje Crna Gora u okviru ovogodišnjeg predsjedavanja Američko-jadranskom poveljom.\n"Ključni prioritet Crne Gore u Američko-jadranskoj povelji A5 je politika otvorenih vrata NATO. Zato nas je obradovao poziv Makedoniji. Uvjereni smo da će Makedonija ubrzo postati četvrta članica A5 koja je i saveznica u NATO-u", naveo je Marković.\nCrnogorski premijer se nada da će se i građanima Kosova ukazati šansa da uživaju u benefitima vizne liberalizacije.\n"Crna Gora je rješavanjem pitanja razgraničenja sa Kosovom pomogla u ispunjavanju jednog od ključnih uslova za to", dodao je Marković.


» Dan četiri slobode EU u petak u Nišu\nDan četiri slobode EU u petak u Nišu\nMeđunarodni događaj „#EU4YOU: Tamo gde se promene dešavaju („Dan četiri slobode Evropske unije“) će se održati u Prostoru za kreativno delovanje „Deli“ (Davidova 2a, Niš), u petak, 9. juna 2017. godine sa početkom u 10.30 sati. Događaj organizuje Beogradska otvorena škola, zajedno sa Nacionalnom koalicijom za decentralizaciju i Informacionim kutkom Evropske unije u Nišu.\nDogađaj se bavi politikom četiri sloboda Evropske unije (EU), razvojem iste, kao i učešćem građana u oblikovanju ovih sloboda. Niški dan će se baviti ulogom i gledištem jedinica lokalne samouprave na politiku četiri slobode EU u oblastima, kao što su mladi, postupak izrade javnih politika i borba protiv korupcije. Ovim putem težimo da približimo predstavnicima lokalne samouprave, civilnog sektora i medija cilj reforme državne uprave, odnosno značaj dobre uprave kao servisa građana, a sve u cilju poboljšanja kvaliteta života građana.\nNakon uvodnog obraćanja i okruglog stola, održaće se tri okrugla stola na teme mladih, javnih politika i borbe protiv korupcije. Takođe, na ovom događaju biće otvorena i niška izložba najboljih radova u okviru srednjoškolskog nagradnog konkursa „Četiri slobode EU“.\nDan četiri slobode Evropske unije će okupiti predstavnike jedinica lokalnih samouprava, organizacija civilnog društva, medija i fondacija iz Srbije, Mađarske, Rumunije, Slovenije i Austrije. Svi učesnici će biti ravnopravno uključeni u razmenu mišljenja, ideja i iskustava o postojećem stanju politike četiri sloboda EU, budućem razvoju iste i praksama učešća jedinica lokalnih samouprava u njenom oblikovanju.\nRadni jezici na događaju su engleski i srpski, dok je simultani prevod obezbeđen.\nS obzirom na ograničen broj mesta, pozivamo zainteresovane da svoje učešće potvrde putem elektronske pošte na adresu: danijela@nkd.rs ili pozivom na broj telefona: +381 11 306 15 77, najkasnije do utorka, 6. juna 2017. godine. Učesnicima koji dolaze van Niša biće obezbeđen povraćaj troškova puta u visini povratne autobuske ili vozne karte.\n„Dan četiri slobode EU“ je deo projekta „Rasprava o budućnosti četiri slobode EU: Slobode EU“. Projekat podržava EU kroz program „Evropa za građanke“ (“Europe for Citizens”). Pored BOŠ-a, na projektu učestvuju i Opština Hevic (Mađarska), Veće Okruga Hargita (Rumunija), Opština Lendava (Slovenija) i organizacija “Foster Europe“ (Austrija).\nOsnovci, a već zainteresovani za studentske razmene


Odborničke grupe SPS-a i SNS-a zatražile se smenu dosadašnjeg predsednika Skupštine Željka Bogojevića. Kako je Bogojević na samoj sednici podneo ostavku, nije vođena rasprava, o njegovoj smeni, već je samo konstatovana ostavka, a nakon čega se skupština sa velikom većinom opredelila da predsednik skupštine u narednom periodu bude Radivoj Paroški.\nUmesto Ištvana Fenjvešija, novi član Opštinskog veća zadužen za međunarodnu i regionalnu saradnju i Nacionalni investicioni plan je Vladimir Nikolić. Milorad Subić postao je novi član Opštinskog veća za mesne zajednice, verske zajednice i nacionalne manjine, a Radivoj Debeljački zadužen je za resor informisanja.\nUlaskom SNS-a, došlo je i do promena u sastvu Opštinskog veća, koje je sada popunjeno sa dva resora koja do juče nisu imenovana, i sada Opštinsko veće ima svih 11 članova.\nSkupština je pre godinu dana, na sednici od 25.02.2014. godine, izglasala izmene statuta opštine Srbobran, prema kojima Opštinsko veće broji 11 članova, istom odlukom je predviđeno da Predsednik opštine ima pravo da postavi i dva svoja pomoćnika, jednog zaduženog za ekonomski razvoj, finansije i javne službe, a drugog za urbanizam i energetsku efikasnost, ova dve pozicije do sada nisu popunjene.


MISTERIOZNA BOLEST NAPADA AMERIČKE ŠPIJUNE: Bela kuća i CIA istražuju o kojoj je sili reč! (VIDEO)\nRadnici američke obaveštajne službe boluju od misterioznog sindroma Havana\nBela kuća saopšzila je da istražuje "neobjašnjive zdravstvene incidente" nakon izveštaja da su dvojica zvaničnika u Vašingtonu doživela iznenadne simptome slične onima sindroma Havana. Taj sindrom su imale američke diplomate i špijuni u inostranstvu.\nTalas misterioznih oštećenja mozga, koji je započeo na Kubi 2016. godine, Nacionalna akademija naučnika smatra najverovatnije posledicom >> Pročitaj celu vest na sajtu SrbijaDanas.com << nekog oblika usmerenog energetskog uređaja, a CIA, Stejt Department i Pentagon pokrenuli su istrage.\nCNN je u četvrtak javio da su dva moguća incidenta na američkom tlu deo istrage. Jedan se dogodio u novembru prošle godine u blizini Elipse, velikog ovalnog travnjaka na južnoj strani Bele kuće, u kojem je jednom zvaničniku Saveta nacionalne bezbednosti iznenada pozlilo.\nDrugi je bio 2019. godine i uključivao je zvaničnicu Bele kuće u šetnji psa u predgrađu Arlingtona u Vašingtonu. O tom incidentu je prošle godine pisano u časopisu GQ.\n- Njen pas počeo je napadati. Tada je i ona isto osetila: jak zvuk u ušima, jaku glavobolju i trnce na licu - navodi se u izveštaju. Zvaničnici su upozorili da istrage ovih i drugih incidenata nisu donele zaključak.\n- Zdravlje i dobrobit američkih javnih službenika najvažniji je prioritet za Bajdenovu administraciju. Sve prijave o zdravstvenim incidentima našeg osoblja doživljavamo izuzetno ozbiljno - rekao je portparol Bele kuće, prenosi Gardijan.\nVećina onih koji su to doživeli, kao i mnogi zvaničnici i stručnjaci, verovali su da ih je "napala strana sila nekim oblikom mikrotalasne energije". Ali borili su se uzalud, pre nego što je u decembru studija Nacionalne akademije nauka uverila poslodavce da su im povrede mozga rezultat napada dok su bili na zadatku.\nCIA je osnovala radnu grupu u decembru, a novi direktor CIA-e Vilijam Brns imenovao je visokog zvaničnika koji će koordinisati brigu o onima koji su to doživeli i istražiti poreklo napada.


KOSOVSKI OFICIRI POD ISTRAGOM | Institute for War and Peace Reporting\nKOSOVSKI OFICIRI POD ISTRAGOM\nPredstavnici medjunarodne zajednice tvrde da raspolazu materijalima koji inkriminisu bivse gerilske komandante, ali vecina Albanaca veruje da je u pitanju "lov na vestice".\nAdministratori Ujedinjenih nacija na Kosovu izazvali su pravu politicku oluju suspendovanjem 12 pripadnika civilnih odbrambenih snaga zbog sumnje da su bili umesani u ozbiljne zlocine.\nDvanaestorica osumnjicenih - bivsih pripadnika Kosovske oslobodilacke armije, KLA, sada u sastavu Kosovskog zastitnog korpusa, KPC - podvrgnuti su policjskoj istrazi zbog moguce umesanosti u bombaski napad na most u martu ove godine.\nKomandant KPC-a, general-pukovnik Agim Ceku, ljutito je reagovao i izjavio da nema dokaza protiv njegovih ljudi.\nSuspenzija je dovela do sukoba u kojem Privremena administracija Ujedinjenih nacija na Kosovu, UNMIK, tvrdi da ima osnova za preduzetu akciju, dok albanski zvanicnici u KPC-u tvrde da UN nece nista uspeti da dokaze protiv njih.\nOva kontroverza ilustruje jaz u percpeciji izmedju predstavnika medjunarodne zajednice i lokalnih Albanaca, koji imaju sasvim drugaciji pogled na pravdu na Kosovu.\nU saopstenju koje su 3. decembra izdali UNMIK i NATO snage na Kosovu, KFOR, kaze se da ce ovi oficiri biti suspendovani na sest meseci, za to vreme ce primati pun iznos plate, dok se policijskom istragom ne ispita uloga koju su navodno imali u bombaskom napadu koji se odigrao pocetkom godine.\nDva coveka, od kojih je jedan identifikovan kao pripadnik KPC-a, poginuli su u aprilu dok su postavljali eksploziv pod zeleznicki most koji povezuje Kosovo sa Srbijom. Albanska nacionalna armija, ANA, misteriozna grupacija koja je povezana sa bivsom KLA, preuzela je odgovornost za eksploziju, da bi nakon toga od UNMIK-a bila proglasena za teroristicku organizaciju.\nSaopstenje, kao sto je izjavio Hari Holkeri, Specijalni predstavnik za Kosovo, "ne prejudicira ishod istrage niti pretpostavlja krivicu", ali pocetni nalazi zajednicke istrage UNMIK-a i KFOR-a dovoljno su ozbiljni da daju osnova za suspenziju ovih oficira.\nJos od osnivanja ove formacije pre cetiri godine, suspenzija je najostrija akcija koju su medjunarodni administratori do sada preduzeli protiv 3.000 pripadnika KPC-a, u ciji sastav su ukljuceni mnogi bivsi borci KLA, koja je rasformirana posle sukoba 1998/99. godine.\nKorpus je osnovan da bi bivsim gerilcima KLA omogucio civilni angazman, i mada je njegova uloga nevojnicka i odnosi se na misije kao sto su obnova i intervencije u vanrednim situacijama, mnogi kosovski Albanci ga dozivljavaju kao nukleus buduce vojske nezavisne drzave.\nOva formacija bila je predmet opsezne istrage od strane KFOR-a koja je trajala sedam meseci, a tokom koje je prvobitno ispitano 150 ljudi, da bi broj osumnjicenih konacno bio sveden na dvanaest. Istraga se u pocetku odnosila samo na bombaski napad na most, ali zvanicnici UNMIK-a su potvrdili da su takodje ispitivali optuzbe za umesanost KPC-a u slucajeve trgovine ljudima i sverca oruzja otkrivene tokom istrage.\nKomandanti ove formacije burno su reagovali na odluku o suspenziji njihovih kolega. Ceku je u svojoj prvoj reakciji izjavio da nece postovati odluku UN-a.\n"Ja i KPC smatramo ovu odluku neosnovanom, cinjenicno neutemeljenu i bez dokaza", izjavio je novinarima posle susreta sa predstavnicima UNMIK-a na dan kada je odluka o suspenziji objavljena. Prosle nedelje je u jednom trenutku zapretio da ce zbog ovog slucaja podneti ostavku.\nAli, posle sastanka koji je dugo trajao, portparol KPC-a Semsi Sila izjavio je da su oficiri odlucili da prihvate suspenziju da ne bi ugrozili formaciju i da bi doprineli ocuvanju dobrih odnosa sa medjunarodnom zajednicom. Ipak, lideri KPC-a zahtevaju da se suspenzija ukine ako se pokaze da su oficiri nevini.\nJedan od razloga zasto je KPC uznemiren jeste to sto visoki oficiri smatraju da su vec ulozili veliki napor da ociste ovu formaciju - od 65 oficira koji su smenjeni 2003. godine, 48 ih je otpusteno na preporuku samog Cekua, dok su preostali razreseni duznosti na zahtev KFOR-a.\n"Crvenim pred ljudima kad pomislim na ove ozbiljne optuzbe kojima se nepravedno narusava moj ugled", kaze za IWPR jedan od opruzenih, brigadni general Nuredin Lustaku, 36, sedeci kod svoje kuce u Srbici, mestu u regionu Drenice.\nIzet Aliu, jos jedan suspendovani oficir, kaze: "Za mene ce ova odluka uvek biti neprihvatljiva, jer nema zakonskog osnova."\nLustaku veruje da istrazitelji nemaju dokaza kojim bi ga povezali sa zlocinom i smatra da je odluka da bude suspendovan doneta iz politickih, a ne iz pravnih razloga.\n"Ovo je politicki napad na KPC, jer je ocigledno da KFOR i UNMIK zele da uklone iz organizacije sve elemente KLA", istice on.\nMedjunarodni zvanicnik, koji je zahtevao da ostane anoniman, izjavio je za IWPR da je video dosijea suspendovanih oficira i da oni ne sadrze dokaze dovoljne za sud.\n"Formalne optuzbe su nejasne jer KFOR u ovom trenutku zapravo nema odgovarajuce dokaze. Znacajan deo obavestajnih podataka preuzet je iz obavestajne dokumentacije koju Srbija i Makedonija imaju o KPC-u ili o bivsim pripadnicima KLA", izjavio je ovaj zvanicnik.\nOn je istragu opisao kao "lov na vestice" uperen protiv KPC-a.\nAli, zvanicni portparol UNMIK-a i KFOR-a branio je ovaj postupak i obrazlagao odsustvo jasnih optuzbi, govoreci da imaju dovoljno podataka na osnovu kojih se moze otvoriti istraga, ali te podatke jos ne mogu otkriti javnosti.\nPortparol KFOR-a Kris Tompson porice da je odluka doneta iz politickih razloga. "Imamo dovoljno informacija na osnovu kojih ih mozemo suspendovati, a rad na istrazi ovih slucajeva zapoceli smo jos posle napada na most od 3. aprila", kaze on.\nPortparol UNMIK-a Kristijan Lindmajer kaze: "Jos ne mozemo otkrivati detalje, upravo zato sto sumnjamo u ozbiljne kriminalne aktivnosti". Dodao je da bi otkrivanje konkretnih podataka u ranoj fazi istrage moglo otezati prikupljanje dokaza i navodjenje svedoka da progovore.\nUprkos ovim uveravanjima, mnogi analiticari i dalje veruju da su politicki faktori imali i odredjenu ulogu u donosenju ovakve odluke od strane predstavnika medjunarodne zajednice.\nBaton Hadziju, politicki komentator na Kosovu, smatra da je malo verovatno da UNMIK ima bilo kakve dokaze o povezanosti ovih oficira i ANA. "Da su bili umesani u teroristicke aktivnosti, UNMIK bi ih odmah uhapsio, umesto da ih suspenduje i ostavi im punu platu", rekao je Hadziju.\nHadziju smatra da je verovatnije da predstavnici medjunarodne zajednice pokusavaju da ociste sastav KPC-a od nedovoljno pouzdanih elemenata.\n"KPC je veoma osetljiva institucija, u tom smislu sto je cine ljudi sa niskim cinovima i visokim autoritetom, koji zive od reputacije stecene za vreme rata", izjavio je. "A ratna reputacija ne cini ljude pogodnim za zivot u uslovima mira. Ciscenje KPC-a od ratne meritokratije predstavlja veoma tezak posao, i to je ono sto UNMIK pokusava da postigne ovim suspenzijama."\nStav da je postupak protiv oficira politicki motivisan i da nema osnova u odgovarajucim dokazima mogao bi ugroziti kredibilitet kosovskih administratora. Uz to, mnogi Albanci pamte pripadnike KLA kao heroje i neprijateljski su raspolozeni prema svakom potezu koji je uperen protiv njenih bivsih pripadnika zbog zlocina pocinjenih u proslosti.\nTajnovitost koja okruzuje ove slucajeve zabrinjava Mareka Antonia Novickog, vrsioca duznosti kosovskog ombudsmana. On je izjavio za IWPR da prethodni zakonski postupci koje su pokretali UNMIK i KFOR ukazuju na zabrinjavajuci sablon - izostajanje stvarne istrage, neobavestavanje svih zainteresovanih strana o toku dogadjaja i odsustvo pravnih lekova za one koji su podvrgnuti istrazi.\nAli, malo je toga sto ombudsman moze uciniti u vezi sa ovim slucajem, jer nema pravo da postupa za racun stanovnika Kosova protiv predstavnika medjunarodne zajednice. "Specijalni predstavnik Generalnog sekretara UN-a, Holkeri, moze ciniti sve za sta smatra da je primereno situaciji, a njegova odluka je iznad zakona", izjavio je Novicki. "Cemu sluze zakoni ako Specijalni predstavnik sve moze da dovede u pitanje?"\nMedju kosovskim Albancima rasireno je uverenje da UNMIK pokrece brojne istrage protiv bivsih prpadnika KLA koji su postali oficiri KPC-a, ali retko uspeva da obezbedi dovoljno ubedljive dokaze na osnovu kojih bi se mogla doneti presuda.\nOva predstava ne odgovara sasvim istini. Podaci dobijeni od kancelarije UNMIK-a za konakte sa javnoscu pokazuju da je od 262 pripadnika KPC-a koji su otpusteni tokom 2001.godine, njih dvadeset osudjeno za zlocine pocinjene nakon uspostavljanja UN administracije u junu 1999.godine. Pored toga, prosle godine su vodjena dva postupka koji su privukli veliku paznju, u kojima su Daut Haradinaj, Rustam Mustafa i jos sedmorica ljudi optuzeni za ubistva izvrsena za vreme sukoba na Kosovu.\nTacno je da u nekim slucajevima policijske istrage ne daju rezultata, delom i zbog toga sto istrazitelji koji tragaju za svedocima i dokazima nailaze na zid cutanja, bilo zbog solidarnosti unutar zajednice ili zbog straha od odmazde.\nTakvi nezavrseni slucajevi ucvrscuju misljenje rasireno medju Albancima da predstavnici medjunarodne zajednice postupaju vise iz politickih razloga nego na osnovu zakona.\nRedzep Selimi, koji je bio jedan od pet oficira KPC-a suspendovanih tokom 2001.godine, nakon sto su se njihova imena nasla na americkoj crnoj listi, niti je optuzen niti mu je dozvoljeno da se vrati na posao.\n"Pisao sam pisma, ali cak ni dve godine posle suspenzije, medjunarodne vlasti na Kosovu nisu odgovrile na moje zahteve da mi se saopsti kakve su konkretne optuzbe protiv mene i zasto sam stavljen na crnu listu", izjavio je Selimi za IWPR.\nIma strahovanja da bi se i oficiri iz poslednje suspendovane grupe mogli naci u slicnom cistilistu nakon sto istekne period od sest meseci predvidjen za sprovodjenje istrage protiv njih. Zvanicnici KPC-a objavili su upozorenje da ce pokrenuti postupak pred Evropskim sudom za ljudska prava u Strazburu ukoliko UNMIK policija i KFOR ne iznesu konkretne dokaze.\nArtan Mustafa je novinar novinske agencije KosovaLive. Jeta Dzara je menadzer projekta IWPR-a na Kosovu.


146% of the 300.000 RSD goal\nU prostoru nekadašnje auto škole u Kosjeriću, u delu varoši […]\nU prostoru nekadašnje auto škole u Kosjeriću, u delu varoši poznatijoj kao Poligon, već par meseci radimo na Alternativnom kulturnom centru – Poligon za kulturu. Mi kao udruženje građana K-Town Group odlučili smo da stvorimo novi prostor za decu i mlade, ali i za sve ostale sugrađane koji će dobiti prostor za kvalitetnije provođenje slobodnog vremena kroz razne vidove umetničkih radionica, predstava, edukacija, izložbi, muzičkih i filmskih programa i sl. tokom cele godine. Pored kreiranja kvalitetnog kulturnog sadržaja za građane, prostor će u potpunosti biti ustupljen pojedincima i udruženjima iz zajednice koji se bave unapređenjem života na lokalu po principu otvorenog kalendara pri čemu će oni moći da efikasnije i efektivnije realizuju svoje ideje, a sve u skladu sa jasno definisanim pravilima i vrednostima AKC. Udruženje je sklopilo dogovor o iznajmljivanju prostora na 5 godina sa mogućstvom produženja. Uz podršku Fondacije Jelena Šantić za sada smo obavili samo osnovni deo radova u osposobljavanju objekta a to je zamena 3 prozora u glavnoj prostoriji, zvučna i unutrašnja toplotna izolacija i krečenje. Takođe, ubrzo će uz akciju neformalne grupe građana “Kosjerci u akciji” u blizini biti zasađeno 40ak novih stabala drveća koje će doprineti vizuelnom i ekološkom efektu oko objekta. Sredinom novembra 2020. je planirano otvaranje prostora i do tada je potrebno je da obavimo zamenu spordenih vrata, izradu bine (prvenstveno za muzičke, glumačke i horske aktivnosti) i instalaciju sistema grejanja kako bi objekat bio funkcionalan tokom cele godine, pri čemu je već obezbeđena donacija kotla na pelet od strane preduzeća KEPO d.o.o. Ukoliko ste u mogućnosti da pomognete našu inicijativu, molimo Vas da Vašu donaciju izvršite na jedan od sledećih načina: 1) Uplatom na tekući račun: Broj tekućeg računa: 205-214519-29; Svrha uplate: Donacija za AKC - Poligon za Kulturu; Primalac: Udruženje K-Town Group 2) Preko donatorske web platforme Donacije.rs 3) Za (In kind ) donacije u robi/materijalu možete nas direktno kontaktirati na ktowngroup@gmail.com BUDŽET: Zamena bočnih vrata : 46.000 RSD Izrada bine: 112.000 RSD Oprema za grejanje: 102.000 RSD Instalacija sistema grejanja: 40.000 RSD UKUPNO: 300.000 RSD Za donatore smo pripremili i nagrade za sledeće iznose:


Srbija izvozi obuću namenjenu zdravstvenim radnicima Rusije\nTanjug 5. oktobra 2021. 12:30\nBEOGRAD – Tržištu Ruske Federacije do kraja godine biće isporučeno 90.000 pari obuće za specijalne namene, proizvedenih u Srbiji, za lekare, medicinsko osoblje i prodavce u trgovinskom lancima, saopštava PKS.\nIzvozne ugovore sa distributerom Etalon Centar iz Moskve, uz podršku Privredne komore Srbije, potpisalo je pet domaćih kompanija, a iz Komore poručuju da se sledeće godine očekuje da naša zemlja izveze u rusiju oko 250.000 pari ove vrste obuće.\nDirektor predstavništva PKS- a u Moskvi Dejan Delić rekao je da je od jula 2021. godine u Rusiju izvezeno 50.000 pari obuće te dodao da se očekuje da 2022. ukupan izvoz srpske odeće i obuće za specijalne namene premašiti četiri miliona evra.\n„S obzirom na potencijal plasmana obuće i odeće u Rusiju, izazov za naše proizvođače i izvoznike biće angažovanje i obučavanje novih radnika i eksperata. Svakako da će stabilan izvoz dati sigurnost daljem proširenju proizvodnih kapaciteta i realizaciji izvoznih poslova u čemu će kompanije imati punu podršku Predstavništva PKS u Rusiji“, dodao je Delić.\nTakođe, Delić je najavio učešće kompanija iz Srbije na Međunarodnom sajmu bezbednosti i zaštite na radu početkom decembra u Moskvi.\nVlasnik holdinga Etalon Centar Denis Osipov izjavio je da su srpski brendovi i proizvodi popularni u Rusiji i da stanovnike ove prijateljske zemlje asociraju na tradicionalnu proizvodnju i kvalitet.\n„Naši planovi za sledeću sezonu jesu dalji plasman srpske obuće za medicinske ustanove i apoteke, zatim dečje odeće i obuće, anatomskih uložaka, kamuflažne i modne odeće specijalizovanu za lov i ribolov, a planiramo i da iz Srbije uvozimo radnu i zaštitnu obuću za varioce i vatrogasce“, kaže Osipov.\nOn je dodao da Rusija analizira i podsticaje države usmerene ka proširenju domaćih proizvodnih kapaciteta i otvaranje sopstvene proizvodnje tekstilnih proizvoda za specijalne namene radi izvoza na treća tržišta.\nIz PKS- navode da je srpski izvoz u Rusiju u prvoj polovini 2021. povećan za 17 odsto i premašio je 520 miliona dolara, te da se očekuje da do kraja godine da preko milijardu dolara.


BalkanMagazin :: Akcionari brane Severni tok 2\nAkcionari brane Severni tok 2\nsubota, 24. februar 2018 14:23\nNord Stream AG 2 će zahtevati odštetu u slučaju promene EU zakona o gasu.\nKompanija zadužena sa projektovanje i izgradnju gasovoda Severni tok 2 zahtevaće od Evropske unije kompenzaciju svih troškova projekta u slučaju izmene EU zakona o gasu, rekao je izvršni direktor Nord Stream AG 2, Matias Varnig. Kako je rekao u intervjuu nemačkom listu WirtschaftsWoche, u izgradnju ovog gasovoda već je investirano oko pet (od ukupno predviđenih 9,5) milijardi evra, a investicije su rađene na osnovu i u skladu sa postojećom evropskom Direktivom o gasu.\n„Ne razumem kako bi trebalo da deluje dopunjena Evropska direktiva o gasu na gasovode van unutrašnjeg tržišta EU“, dodao je on a prenosi wpcserbia.rs.\nEvropska komisija je u novembru prošle godine predložila amandmane na Direktivu o gasu EU sa ciljem da obezbedi da određene odredbe energetskog zakonodavstva Evropske unije važe i za sve gasovode u Uniji koji dolaze iz, ili idu ka trećim zemljama. Dopune se u prvom redu odnose na nediskriminatorne tarife u transportu gasa, pravo pristupa (korišćenja) treće strane tim gasovodima, kao i razdvajanja poslova prodaje i transporta gasa.\nPrema postojećem slovu Direktive, ti standardi ne važe za podmorske sekcije gasovoda, pa samim tim ni za projekat Severni tok 2, pojašnjava agencija RIA Novosti.\nJedini deoničar projekta je ruski Gasprom. Evropski partneri: anglo-holandski Shell, austrijski OMV, francuski Engie i nemačke kompanije Uniper and Wintershall obavezale su se da pokriju zajedno polovinu troškova Severnog toka 2 (sa po 950 miliona evra), dok će Gasprom finansirati drug u polovinu investicije sa 4,75 milijardi evra.\nSeverni tok 2 predviđa gradnju dodatne dve cevi ukupnog kapaciteta 55 milijardi kubinih metara gasa godišnje, između Rusije i Nemačke, po dno Baltičkog mora. Gasopvod bi išao uporedo sa dve cevi gasovoda Severni tok, istog kapaciteta od 55 milijardi m3.


Tepićeva davala budžetski novac renoviranje privatne kuće prijatelja? - Radio televizija Pančevo\n11. februara 2019. 11. februara 2019. 02096\nPreletačica Marinika Tepić dala je novac iz pokrajinske kase kroz projekat ” Seks za početnike” za renoviranje kuće Dušana Jakovljeva, njenog tadašnjeg partijskog kolege i tada visokog funkcionera LSV-a.\nUdruženje “SKASKA” koje je sprovelo ovaj projekat registrovano je na adresu Dušana Jakovljeva. Činjenica je da je oko 220 hiljada dinara potrošeno za renoviranje prostorija udruženja – tj kuće Dušana Jakovljeva.\nPostoje ozbiljne sumnje da je Tepićeva sve ovo znala , čak i činjenicu da su od novca koji je stizao iz pokrajine – oko 220 hiljada dinara potrošili na renoviranje prostorija udruženja, odnosno privatne kuće Dušana Jakovljeva. Ovo nije prvi put da preletačica Marinika Tepić deli novac udruženjima koja su registrovana na privatne kuće.\nU dokumentima koje posedujemo Tepićeva je delila novac organizaciji koja se fiktivno vodila u tom periodu na izvesnu Tanju Tabački, a da su iza udruženja “SKASKA” stoji Dušan Jakovljev sa svojom porodicom, posebno sinom Andrejem. Članovima LSV-a, partije u kojoj je tada bila i Tepićeva. Ova nevladina organizacija osnovana je 2014 godine izgleda upravo sa ciljema da “izvuče” novac građana Vojvodine odnosno Srbije . Ubrzo nakon njenog osnivanja udruženje dobija prva sredstva za sporan projekat.\nSrećom dolaskom nove pokrajinske administracije prestalo se sa tom praksom pa je na kontu “SKASKA” u 2017 godini bilo 0 dinara.\nDa podsetimo “Seks za početnike“ građane je koštao neverovatnih 6,7 miliona dinara.\nMarinika Tepić preletačica, je tada bila član LSV pa je posle toga promenila mnogo partija .


Mogućnost usavršavanja i zaposlenja u Hisense razvojnim centrima\nBEOGRAD – U skladu sa strateškim opredeljenjem jačanja razvojnih kapaciteta, kompanija Hisense Gorenje Europe potpisala je ugovor o poslovno-tehničkoj saradnji sa Elektrotehničkim i Mašinskim fakultetom u Beogradu kako bi doprinela razvijanju visokoobrazovanih mladih kadrova.\nPored Srbije, sličan vid saradnje planiran je i sa brojnim univerzitetima širom Evrope, navodi se u saopštenju kompanije.\nMladi ETF-ovci i “mašinci” će pre svega učestvovati u procesima laboratorijskih i industrijskih istraživanja, u razvoju proizvoda i izradi prijava za međunarodne i nacionalne naučne i edukativne projekte, kao i u izradi zajedničkih studija i projekata.\nOva saradnja će studentima, osim prilike za stručno usavršavanje, pružiti i mogućnost zapošljavanja u nekim od razvojnih centara kompanije Hisense širom sveta.\n„Misija i vizija Elektrotehničkog fakulteta je da svojim studentima pruži vrhunsko obrazovanje u oblasti elektrotehnike i računarstva, inovativnim preduzećima kvalitetnu kadrovsku potporu, a privredi podršku za napredak zasnovan na znanju i inovacijama. U skladu sa našom misijom i vizijom saradnja u oblasti praktičnog usavršavanja studenata ETF-a i zajedničkih istraživanja i razvoja sa kompanijama kakva je Hisense Gorenje, još jedan je značajan korak i prilika ka ispunjenju naših ciljeva“, izjavio je dekan Elektrotehničkog fakulteta u Beogradu Milo Tomašević.\nGrupa Hisense Europe u svojim evropskim kompanijama planira da ojača razvojni tim talenata u oblasti elektronike, elektrotehnike, mašinstva, fizike, a studenti Mašinskog fakulteta Univerziteta u Beogradu će takođe svoju stručnost usavršavati u ovoj kompaniji i učestvovati u razvoju proizvoda.\nDekan Mašinskog fakulteta Radivoje Mitrović istakao je da je taj fakultet veoma posvećen osavremenjavanju nastave, inoviranju i prilagođavanju studijskih programa potrebama privrede i da nastoji da studentima pruži priliku da razvijaju svoje ideje kroz rad na različitim inovativnim projektima.\n„Zato nas veoma raduje što je kompanija Hisense Gorenje Europe prepoznala Mašinski fakultet kao mesto gde se školuju vrhunski inženjeri, i što u Srbiju dolaze, ne samo sa proizvodnim pogonima nego i s razvojnim centrom, čime se otvara prostor za dalji razvoj kreativnog inženjerstva i obrazovanje inženjera koji će raditi na razvoju novih proizvoda, tehnologija, metoda ispitivanja i drugo“, izjavio je Mitrović.\nIzvršna potpredsednica Hisense Gorenje Europe Stanka Pejanović rekla je da ključna tačka napretka globalnih kompanija leži upravo u saradnji sa najuglednijim obrazovnim institucijama širom sveta.\n“Ponosna sam što su na toj listi i naši Elektrotehnički i Mašinski fakultet Univerziteta u Beogradu, koji školuju najbolje kadrove koje Srbija danas ima. Uspostavljanje ove saradnje prava je potvrda strategije razvoja kompanije Hisense u Evropi, kao i opredeljenosti naših renomiranih visokoškolskih ustanova da saradnjom između privrede i nauke omoguće razvoj zajedničkih inovativnih programa i doprinesu osmišljavanju tehnoloških rešenja koja će unaprediti živote čitavih generacija”, izjavila je Pejanovićeva.\nSredinom ove godine, Hisense je u Velenju, u Sloveniji, pokrenuo globalni razvojno-istraživački centar za kuhinjske aparate, čime je lokalnom timu poveren kompletan razvoj tehnologije i aparata bez obzira na to da li će se oni proizvoditi u Evropi, Aziji ili Americi.\nBrend Gorenje, koji ove godine obeležava 70 godina poslovanja, u vlasništvu Hisense Grupe je od 2018. godine.\nSvoju prvu fabriku u Srbiji kompanija je otvorila u Valjevu pre 14 godina, u njoj zapošljava blizu 2.000 radnika, a zahvaljujući novom vlasniku, kompaniji Hisense, Gorenje Valjevo danas je centar proizvodnje rashladne tehnike za Evropu.


MULTIKONGRES U CILJU POVOLJNIJEG PRIVREDNOG AMBIJENTA - PKS-RPK Novi Sad\nBEOGRAD – Dinamični multikongres „Serbian visions“ na kome se predstavlja više od 60 nevladinih organizacija, instituta, univerziteta, stručnih asocijacija i preduzeća, a čiji je zajednički cilj da poboljšaju stvari u društvu, počeo je danas u Beogradu.\nNa tom dvodnevnom skupu, na nekoliko različitih panela i radionica razgovara se o ljudskim pravima, ekonomiji, obrazovanju, kulturi, zdravlju, zaštiti životne sredine, evropskim integracijama, odnosno o jačanju uloge civilnog društva u zemlji i stvaranju povoljnijeg privrednog ambijenta.\nUspostavlja se i dijalog između srpskih i nemačkih privrednika, kao i predstavnika civilnog društva koji se bave temama kako da privreda bude efikasnija, a civilni sektor jači.\nUčesnici se slažu da u Srbiji još uvek ne postoji dovoljno platformi u kojima komuniciraju privreda, odnosno preduzeća, sa svim onim što se dešava u najrazličitijim sektorima civilnog društva, bilo da je reč o udruženjima potrošača, za zaštitu hendikepiranih osoba ili drugih organizacija ili inicijativa.\nNa jednom od panela u okviru multikongresa „Serbian Visions“, a koji organizuju Nemačko-srpska privredna komora (AHK) i Privredna komora Srbije (PKS) razgovaralo se i o dualnom obrazovanju, odnosno uvođenju dualnog sistema u sistem obrazovanja u Srbiji.\nSavetnik za dualno obrazovanje Ministarstva prosvete, Gabrijela Grujić, kazala je na panelu „Obrazovanje po meri privrede – dualni sistem“, da bi do polovine januara 2017. trebalo da bude završen zakon o dualnom obrazovanju u Srbiji.\nOna je najavila da će nastavni planovi za narednu školsku godinu biti pravljeni prema potrebama privrede.\nSavetnik za dalno obrazovanje AHK-a Oliver Herlen kazao je da Nemačka ima dugu tradiciju dualnog obrazovanja i da bi Srbija mogla da koristi njena iskustva, ali da treba da napravi model koji je ovde primenjiv.\nOn je naglasio da mladi ljudi koji prođu sistem dualnog obrazovanja imaju maksimalne mogućnosti da nađu radno mesto, odnosno velika je uloga tog sistema u smanjenju nezaposlenih kod mladih.\n„Dve trećine učenika ovako zaposlenih ostaje da radi u preduzeću gde se obrazovalo, a 20 odsto njih nastavlja dodatnu obuku za majstore, ili se dodatno obrazuje“, kazao je Herlen.\nKroz dualno obrazovanje, kako je pojasnio, mladi u Nemačkoj tokom školovanja 70 odsto vremena provode u fabrici a 30 odsto u stručnoj školi.\nOn je naveo da u Nemačkoj 1,4 miliona učenika se obrazuje kroz dualni sistem gde oko 500.000 preduzeća nude više od 300 zanimanja.\nHerlen je naglasio i da se sve to radi po propisima o stručnom obrazovanju, koje donosi država.\nDirektor sektora edukacije PKS-a, Mirjana Kovačević, kazala je da je u Srbiji već 18 stručnih škola uključeno u sistem dualnog obrazovanja i da se u njima za pet obrazovnih profila koje nude 60 preduzeća obrazuje oko 1.000 učenika.\nOna je kazala da su to uglavnom profili iz metalske, mašinske i elektro industrije, ali da će od naredne školske godine biti uključena i četiri nova profila iz sektora tekstilne industrije i trgovine.\n„Sadašnji sistem obrazovanja u Srbiji ne daje dovoljno funkcionalnog znanja mladima niti ih osposobljava da se odmah uključe u rad što izaziva dodatne troškove poslodavcima i zato je privreda pokrenula inicijativu da se stručno obrazovanje osavremeni dualnim modelom“, dodala je on.\nNa tom skupu se čulo da je potrebna i jasna strategija razvoja obrazovanja u Srbiji i da se iz svega toga isključe pojedinačni i politički interesi.\nNaglašena je i potreba veće podrške ljudima koji edukuju mlade i da se na njima ne štedi novac kako ne bi došli u situaciju da za nekoliko godina nema ko da te mlade ljude obrazuje.


Promocija kulture inovacija i podrška saradnji između aktera u oblasti istraživanja, obrazovanja i inovacija - Evropska služba za spoljnu akciju\nEEAS > Crna Gora > Promocija kulture inovacija i podrška saradnji između aktera u oblasti istraživanja, obrazovanja i inovacija\nZavrsna konferencija projekta INO NET pod nazivom „Promocija kulture inovacija i podrška saradnji između aktera u oblasti istraživanja, obrazovanja i inovacija“ pokazala je da se “u Crnoj Gori stekao momentum da se povezuju sistemi inovacije i da se investira u ljudski kapital, kako bi se se razvila infrastuktura za inovacije.“\nOvaj EU projekat, pokazao je važnost saradnje svih aktera inovacionog ekosistema, povezivanja naučno-istraživačke zajednice i privatnog sektora, kao i uspostavljanja efikasnih savjetodavnih mehanizama u oblasti intelektualne svojine, kazala je Milena Lipovina-Božović, državna sekretarka Ministarstva ekonomskog razvoja u Vladi Crne Gore.\nLipovina-Božović je istakla da se značaj ovog projekta ogleda se kroz doprinos razvoju inovativnosti crnogorske privrede, dodatnim motivisanjem malih i srednjih preduzeća, kao i ostalih inovativnih aktera, da zaštite svoju intelektualnu svojinu u skladu sa zahtjevima Unije.\nOtvarajući konferenciju šef Sektora za saradnju Delegacije EU u Crnoj Gori, Herman Špic je rekao kako su proteklih godina inovacije dobile veći značaj u ekonomskom sektoru. U Crnoj Gori inovacije su prepoznate kao glavni pokretač ekonomskog razvoja zemlje.\n„Sve to doprinosi razvoju kreativnosti i produktivnosti i dovodi do toga da se proširi baza za proizvodnju. Ono što treba se se uradi u sljedećem periodu je ohrabrivanje okruženja za kreiranje novih biznisa, promocija malih i srednjih preduzeća i ohrabrivanje inovacija uopšte“, kazao je Špic.\nŠpic je poručio da će EU nastaviti da pruža podršku privatnom sektoru, njegovim kapacitetima kao i preduzetnicima.\n„Ne možemo se suočiti sa izazovima bez jakog i zdravog privatnog sektora, Crna Gora sada treba da se fokusira na jačanje konkurentnosti i otvaranju otvaranje novih radnih mjesta. Uvjeravam vas da EU stoji na vašoj strani i da će pružiti podršku Crnoj Gori na ovom putu“, zaključio jd Špic.\nKonrad Nierubiec, direktor INO NET projekta kazao je da je globalna pandemija potvrdila da su inovacije i istraživanje i dalje stubovi EU. Prema njegovim riječima rezultat projekta bio je i kreiranje i uspostavljanje informativne web stranice o pravima intelektualne svojine i implementaciji istih od strane inovativnih preduzeća.\n“Vjerujem da će servisi koji su razvijeni u projektu biti od koristi crnogorskim preduzećima da budu više inovativni i konkurentni na lokalnom i međunarodnom tržištu“, zaključio je on.\nIspred Ministarstva nauke, prosvjete, kulture i sporta učesnicima se obratio Goran Drobnjak, i istakao da je uz podršku ovog projekta za korisnike portala Naučna mreža organizovan veliki broj događaja namijenjenih predstavljanju novih sadržaja, ali i upotrebi samog portala.\n„Projektom se promovišu inovacije i saradnja između obrazovanja, nauke i privrede, i unapređuju instrumenti za zaštitu prava intelektualne svojine. Za put ka EU važno je jačanje veze između akademske zajednice i privrede“, kazao je on.\nOvim programima, kako je istakao, sproveden je set aktivnosti koji ima za cilj razvoj novih ideja i servisa za dalji doprinos jačanju crnogorske ekonomije.


Građani da se klone mitinga, a političari da se vrate u institucije – Zvornik Danas\nčetvrtak, 29 oktobra 2020\nZvornik sljedeća stanica Nektar OK Fest karavana\nDa li smo dio socijalnog eksperimenta?\nNeće biti zatvaranja granica između Srbije i Srpske\nOd ponedjeljka đaci ponovo u školskim klupama\nAktiv direktora srednjih škola regije Birač: Zaraza se ne širi po obrazovnim ustanovama\nZvornik 12 ℃\nNaslovna/VIJESTI/Politika/Građani da se klone mitinga, a političari da se vrate u institucije\nGrađani da se klone mitinga, a političari da se vrate u institucije\nRedakcija Send an email 13. maja 2016\n0 1 minut čitanja\nBEOGRAD – Politički analitičar Dejan Vuk Stanković izjavio je Srni da građani Republika Srpske treba da pokažu jednu vrstu političke zrelosti i da se u zapaljivoj atmosferi klone političkih skupova koje su za sutra u Banjaluci zakazali vladajuća koalicija i opozicija.\nVuk Stanković je ocijenio da bi u sadašnjoj situaciji najbolje bilo da mitinzi ne budu održani, a da se političke razlike, za dobrobit Republike Srpske, dovedu u razumnu mjeru, a ne da vode u sukobe.\n„Ako je opstanak Republike Srpske ključni nacionalni zadatak onda političke suprotnosti, ma koliko bile legitimne, treba da budu kontrolisane u granicama institucija“, istakao je on.\nVuk Stanković je naglasio da najavljeni mitinzi jesu dokaz o velikoj podijeljenosti političke scene u Srpskoj i da to samo po sebi nije problem, ali je problem kada su „tenzije velike i postoji opasnost od latentnog nasilja“.\nPrema njegovim riječima, svako masovno okupljanje nosi još jedan rizik i poruku da je Republika Srpska slaba onima koji to žele iskoristiti kao izgovor da je ukinu.\n„Ako se pošalje loša slika o Republici Srpskoj kao o unutrašnjo-politički nestabilnom entitetu, svi oni koji su protivnici dejtonskih ovlašćenja koje ona ima imaće argumente da kažu da Srbi nisu sposobni da upravljaju svojom sudbinom i shodno tome da je neophodno korigovati ovlašćenja koja su im data“, upozorio je Vuk Stanković.\nUpravo stoga, kaže on, tenzije koje sada postoje treba da se oslabe i da se nađe mjera između imperativa da se očuva unutrašnji građanski mir i stabilnost političkog entiteta Republika Srpske i potrebe da se iskažu razlike.\n„Po tonu saopštenja suprostavljenih strana vidi se da je sukob otišao u jednu iracionalnu ravan, koje je više natezanje konopa nego racionalan dijalog. To nosi sa sobom rizik da Srpsku predstave kao problematičan entitet unutar BiH što samim tim slabi njenu pregovaračku poziciju unutar BiH“, istakao je Vuk Stanković.\nGovoreći o tome koliko prilike u Republici Srpskoj mogu da destabilizuju Srbiju i u kolikoj mjeri Srpska može biti „Ahilova peta“ za Beograd, Stanković kaže da to zavisi od toga kakva bi „ponuda“ stigla u vezi sa statusom Republike Srpske.\n„Očito je da postoje veoma uticajne zemlje koje žele da se menja Dejtonski mirovni sporazum. Za Srbiju je bitno da se očuva veliki nivo političkih prava za Srbe u BiH, kao i da postoji regionalna stabilnost. Srbija mora da uskladi jedan inperativ – zaštitu Srba sa one strane Drine, a istovremeno da prihvati imperativ regionalnih i širih međunarodnih odnosa“, naglasio je on.\nVuk Stanković je ocijenio da u ma koliko delikatnoj situaciji Srpska bila ona pradstavlja prostor na kom Srbija i srpski narod u BiH, odnosno Republici Srpskoj, mogu više da dobiju „mudrom politikom pregovaranja“, ukoliko prevaziđu međusobne razlike.\n„Za Srbe je najteže kada u sred tih kompleksnih međunarodnih procesa postoje unutrašnji razdori, a ovi mitinzi koji su najavljeni su dokaz da su podjele velike“, zaključio je Vuk Stanković.\nbanjaluka dejan vuk stankovic miting\n5. avgusta 2020\nPokušaj otmice djeteta u Roćeviću\nNačin registracije birača iz inostranstva\nZabrana rada ugostiteljskih objekata i prodaje alkohol u Banjaluci\n2 sata prije\n22 sata prije\nStevanović poručio Nataliji Trivić: Majka troje djece nema tri laptopa\nNjemačka: Angela zatvara sve\nSokolac: Medicinski tehničar osumnjičen za obljubu pacijenta\nSkraćeno radno vrijeme ugostiteljskim objektima\nIstanbul: Napad na policijski autobus, najmanje 11 mrtvih\n7. juna 2016\nUhapšeni zbog napada na policajce u karantinu u Milićima\n11. maja 2020\nPomama za televizorima!\n13. juna 2014\nDvije zlatne medalje za pčelara Radovana Stevanovića\n14. septembra 2015\n© Copyright 2020, Sva prava zadržana. Zvornik Danas by Z media group


Kosovo je srce Srbije : Nadlanu.com\nObjavljeno 27. okt 2006. / 11:18:00\nBEOGRAD, 26. oktobar 2006. (FoNet ) - Premijer Vojislav Koštunica izjavio je danas, posle razgovora s patrijarhom Pavlom u Patrijašiji, da je usvajanje ustava veoma potrebno da bi Srbija sačuvala Kosovo koje je "srž, nukleus, srce države i pitanje njenog identiteta".\nKoštunica je rekao da je za Srbiju dobijanje ustava "pitanje koje je u ovom trenutku pitanje iznad svih pitanja", da država mora da ima ustav i da se glasanjem za predloženi ustav glasa i za budućnost Srbije.\nPrema rečima Koštunice, predloženi ustav je po meri svih koji žive u Srbiji kao i da čini Srbiju pravnom državnom, zasnovanom na vladavini zakona.\nKoštunica je ponovio da je Kosovo sastavni deo Srbije, istorijski i sa stanovišta unutrašnje i medjunrodnog prava.\nPrema njegovim rečima, ceo medjunarodni poredak i kakav takav mir u medjunarodnom poretku se zasniva na jednoj činjenici - da se moraju poštovati granice postojećih država, njihov teritorijalni integritet i suverenitet.\nKoštunica je rekao da su Srpska pravoslavna crkva, patrijarh i sve vladike u svojim eparhijama poslale poziv da se izadje na referendum i glasa za ustav.\nU razgovoru s patrijarhom Pavlom, rekao je Koštunica, "podsetili smo se da su sve nacionalne zajednice, crkve i verske zajednice, različite političke organizacije i partije zdušno podržali da država u kojoj svim živimo i koja je naša zajednička država dobije nešto što je svakoj državi prvi i osnovni uslova njenog postojanja i trajanja - ustav".


Kokeza: Ronaldo je najbolji na svijetu, ali možemo protiv Portugala - BIGportal.ba\nKokeza: Ronaldo je najbolji na svijetu, ali možemo protiv Portugala\n18 Marta, 2019 3 Aprila, 2019 081\nPredsednik Fudbalskog saveza Srbije Slaviša Kokeza rekao je da ga u duelu sa Portugalom ne brine igranje Kristijana Ronalda, koga smatra najboljim na svetu.\n“Kristijano Ronaldo je za mene najbolji fudbaler na svetu, ali kakva bismo mi to bili reprezentacija kada ne bismo mislili da možemo da napravimo uspeh u Portugalu. Dovoljno smo dobar tim da možemo da se suprostavimo i Ronaldu”, rekao je Kokeza novinarima u Staroj Pazovi.\nReprezentacija Srbije će 25. marta protiv Portugala u Lisabonu početi kvalifikacije za Evropsko prvenstvo 2020. godine.\n“Najvažnije je da igrači, pre svega, budu zdravi. Nije prijatna situacija zbog povreda, to predstavlja teret i zato je važno da oni koji izadju budu zdravi, daju maksimum i pokažu da Srbija može ravnopravno da se nosi sa Portugalom, i pre toga Nemačkom”, poručio je Kokeza.\nMlada fudbalska reprezentacija će na leto igrati na Evropskom prvenstvu u Italiji, a Kokeza je naveo da veruje da može do uspeha.\n“Verujemo u te momke, već su pokazali i dokazali koji nivo fudbalskog kvaliteta poseduju. Nadam se da naši momci mogu da doguraju što dalje, možda i do toliko željenog prvog mesta”.\nNajavio je i izgradnju i rekonstrukciju nekoliko stadiona širom Srbije.\n“Fudbal se igra i u većim i u manjim sredinama .Važno je da se ravnomerno, da to ne bude ulaganje samo u Beograd jer se tu nalaze naša dva najveća kluba, već da radimo na pomoći klubovima u celoj Srbiji”, rekao je Kokeza.\nSlaviša Kokeza je jednoglasno reizabran za predsednika FSS-a i novi mandat mu važi do 2023. godine.\nDanas godišnjica nestanka Davida\nBolnica “Srbija” navodno počinje raditi, a još uvijek nije priključena na vodovod\nRemi Engleske i Škotske na Vembliju\nCvijet vinka: Otporna na štetočine, ne zahtijeva pretjeranu negu\nDa li znate prava imena Breninih i Bobinih sinova?


Objavljen tender težak 366 miliona KM za finansiranje i izgradnju HE Dabar - Akta.ba\nObjavljen tender težak 366 miliona KM za finansiranje i izgradnju HE Dabar\n18.01.2019. 08:28 / Izvor: Akta.ba\nObjavljen je tender za finansiranje i izvođenje radova na objekatu HE Dabar, saznaje poslovni portal Akta.ba.\nVrijednost ugovora je 366.000.000,00 KM bez uračunatog PDV-a, a rok za realizaciju tendera četiri godine. Svi zainteresovani za učešće u ovom projektu svoje ponude mogu poslati do 1. marta 2019. godine.\nModаlitet sаrаdnje sа budućim pаrtnerom, koji će projekаt HE "Dаbаr" zаvršiti po sistemu "ključ u ruke", već je definisаn. Osim proizvodnje nа vlаstitim turbinаmа, budućа hidroelektrаnа domаćem sistemu donijeće novih 500 gigаvаtčаsovа struje nа godišnjem nivou.\nPodjećamo, HE Dаbаr je projekаt koji je zаhtijevаo nаjveću ikаdа izvršenu eksproprijаciju u Republici Srpskoj.\nRаdi se o 900 hektаrа u Nevesinjskom polju, od kojih će veći dio biti potopljen. Ostаlom dijelu biće omogućeno nаvodnjаvаnje.\nObjekti HE "Dabar" prostiru se na potezu ukupne dužine 32 km, a nalaze se na teritoriji opština Nevesinje, Berkovići i Bileća.\nObjekti hidroelektarne obuhvatat će: branu Pošćenje sa akumulacionim bazenom, dovodni tunel sa ulaznom građevinom, vodostan, cjevovod pod pritiskom, nadzemnu mašinsku zgradu sa pratećim objektima, uređenje ponora Ponikve.\nRadovi HE "Dabar" u punom zamahu\nIzgradnja HE Dabar u punom jeku\nStopiran tender za izgradnju HE Dabar\nDEP: Može se očekivati privatizacija BH Telecoma i Eroneta\nPolovinom godine bit će poznat izvođač radova na HE "Dabru"\nKreće gradnja HE na Drini\nUskoro ime kompanije koja će dovršiti preostale objekte HE "Dabar"\nKineska kompanija zainteresovana za projekat HE Dabar\nPušten u rad novi vodovod vrijedan osam miliona KM


Spuštena zavesa - Partizan drugi, Čuka i Voša u Evropi! - Sportske.net\nTomić: "Ostvarili smo ciljeve, više od ovoga nije moglo"Evo zašto Grof strahuje od podrške koju mu pružaju "Delije"Rajko bez titule, loše vesti za Zvezdu!Spektakularna bakljada "Delija"Zvanično - Muslinu ne treba najbolji strelac lige!\nFudbaleri Partizana obezbedili su sebi mesto u kvalifikacijama za Ligu Evrope nakon trijumfa u finalu nacionalnog Kupa, ali je njihov duel sa Vojvodinom igrao bitnu ulogu kada je konačna raspodela "evropskih viza" u pitanju.\nRezultatski beznačajna utakmica odigrana je u Čačku gde su domaći Borac i Voždovac podelili bodove usled remija najnepopularnijim rezultatom (0:0).\nFudbalski klub Čukarički odradio je svoje deo posla u trci za Evropu na najbolji mogući način, iako je Radnik uspeo da odoli na Banovom Brdu posle prvih 45 minuta igre.\n"Brđani" su već na početku nastavka slomili otpor gostujućeg sastava golovima Saše Jankovića i Andrije Pavlovića, а Jovanović je u 87. minutu postavio konačnih 2:1 (0:0) pa belo-crni sa trećeg mesta na tabeli idu u kvalifikacije za Ligu Evrope.\nDerbi susret 37. kola domaćeg šampionata odigran je u Humskoj, a konačan ishod meča i prikazano na terenu u potpunosti su opravdali taj epitet.\nPartizan se od svojih navijača oprostio trijumfom rezultatom 3:2 (2:1) čime je overio drugo mesto na tabeli i omogućio Vojvodini da se kao četvrtoplasirana ekipa domogne mesta u kvalifikacijama za Ligu Evrope.\nDomaćin je stigao do prednosti već u 7. minutu susreta golom defanzivca Nikole Milenkovića koji je glavom sproveo loptu u mrežu Kordića nakon centaršuta Nemanje Mihajlovića.\nOdmah nakon vodećeg gola Partizana Vojvodina je imala sjajnu šansu za izjednačenje ali je nije iskoristila, a u 13. minutu Valeri Božinov se spetljao i propustio dobru priliku da duplira prednost domaćih.\nNovu šansu za novosadske crveno-bele imao je Dejan Meleg u 15. minutu iz slobodnog udarca kada je Filip Kljajić odlično intervenisao. Partizan stiže do drugog gola nakon solo prodora Nemanje Mihajlovića koji postiže sedmi gol u sezoni u 26. minutu, ali se gosti vraćaju u igur šest minuta kasnije.\nGrešku Darka Brašanca koji daje poprečni pas u opasnoj zoni koristi Dejan Meleg pa Vojvodina u završnici prvog dela igre smanjuje na 2:1. Mogli su gosti do izjednačenja u 34. minutu ali je Nastićev udarac zaustavio Kljajić.\nU drugom poluvremenu duela u Humskoj viđena su još dva pogotka a oba su postigli fudbaleri Vojvodine.\nDefanzivac Lazar Rosić postigao je jedan od bizarnijih autogolova u upravo završenom šampionatu u 61. minutu i tako povećao prednost Partizana, a konačan rezultat postavlja Dejan Meleg "lepoticom" u 73. minutu meča.\nVojvodinu je poraz u Humskoj mogao skupo da košta ali se Crvena zvezda postarala da Novosađani zaigraju u kvalifikacijama za Ligu Evrope pošto je u slavljeničkoj atmosferi savladala Radnički sa 2:0 (0:0).\nNa stadionu "Rajko Mitić" viđena je slavljenička atmosfera u kojoj su domaći "kasno upalili" iako su već u 12. minutu mogli do prednosti iz penala.\nDesni bek Marko Petković izveo je najstrožu kaznu i poslao loptu u nebesa, a do odlaska na odmor šanse su imali još Aleksandar Katai i Slavoljub Srnić.\nCrveno-beli su u drugom delu preko Petra Orlandića i Aleksandra Kataija stigli do trijumfa, a potonji je svojim 21. golom u sezoni obezbedio sebi zvanje najboljeg strelca Superlige!\nRadnički je u nastavku imao odličnu priliku pre gola Petra Orlandića ali je lopta završila na stativi pa je ekspresno usledila kazna od strane crnogorskog internacionalca.\nNa kraju, crveno-beli su novim trijumfom spustili zavesu na sezonu 2015/2016 u kojoj su dominirali i konkurenciju ostavili daleko iza sebe.\nGolove sa mečeva na stadionu u Humskoj i u Ljutice Bogdana pogledajte OVDE!


Debi na Honkoškoj berzi doneće "Alibabi" do 12,9 mlrd $\nDebi na Honkoškoj berzi doneće „Alibabi“ do 12,9 mlrd $\nTanjug 20. novembra 2019. 13:03\nHONG KONG – Tražnja za akcijama kineske kompanije za onlajn trgovinu „Alibaba“ dostigla je na inicijalnoj javnoj ponudi na Honkoškoj berzi oko 12,9 milijardi američkih dolara, javlja agencija Rojters.\nTo je najvredniji listing u tom gradu u poslednjih devet godina i svetski rekord za jednu prekograničnu sekundarnu javnu ponudu, prenosi agencija Rojters.\nU saopštenju „Alibabe“ se navodi da je kompanija utvrdila cenu na 176 honkoških dolara (22,49 američkih dolara) po akciji, što je za 2,9 odsto niže u odnosu na cenu na zatvaranju Njujorške berze.\nTo znači da će „Alibaba“ sa planiranim obimom emisije prikupiti najmanje 88 milijardi honkoških dolara (11,3 milijarde američkih dolara), navodi britanska agencija.\nMeđutim, ukoliko kompanija primeni takozvanu „greenshoe“ opciju, odnosno odredbu iz ugovora o IPO-u koja emiteru dozvoljava da investitorima proda više akcija nego što je planirao ako interesovanje bude veće od očekivanog, debi „Alibabe“ na Honkoškoj berzi bi mogao da dostigne ukupan iznos do 12,9 milijardi američkih dolara.\nKompanija „Alibaba“ je, takođe, kao oznaku za svoje akcije odabrala berzanski kod „9988“, koji kombinuje dva najsrećnija broja u kineskoj kulturi i koja zajedno simbolišu dugotrajan prosperitet.


Sindikat: Privatizacija PKB "totalni promašaj države", ponudu dala samo Al Dahra - Jutarnji GLASnik\nOn je za Betu rekao da je privatizacija PKB „totalni promašaj države“, a da će radnici izgubiti sva stečena prava Kolektivnim ugovorom.\n„I ako nas sve zaposle, nas 1.704 radnika, izgubićemo prava po osnovu minulog rada i sva ostala koja su bila ugovorena Kolektivnim ugovorom“, rekao je Đorđević.\nDodao je da radnike najviše brine da li će zadržati posao jer će otpremnine od 450 evra po godini staža u toj firmi „brzo potrošiti“.\n„Kada smo pitali zašto je tako mala procenjena vrednsot PKB rekli su nam u Ministarstvu privrede da je procenu radila eminentna kompanija Dilojt“, rekao je Đorđević.\n„Verovatno će prvo ukinuti sektor stočarstva“, rekao je Đorđević.\nTagged PKB, PRIVATIZACIJA


F1Srbija | Luis Hamilton\nOdličan start sezone u kvalifikacionom delu. U Australiji i Maleziji osvaja pol pozicije ali u trci zbog loše procne tima odlazi u boks u pogrešnom trenutku, i u oba navrata gubi liderske pozicije.\nProblemi sa servisom u boksu ponavljaju se iz trke u trku pa Hamilton gubi desetak bodova zbog grešaka tima. U Španiji ostaje bez pol pozicije zbog manjka goriva u rezervoaru, a potom u trci takođe ima jedan problematičan servis.\nNa semoj trci sezone u Kanadi maestralnom vožnjom, uz dobru taktiku tima dolazi do prve pobede i ujedno pomera rekord na sedam različitih pobednika u prvih sedam trka sezone.\nI na osmoj trci sezone nije prošlo bez problema u boksu, pa tako Hamilton dva kruga do kraja u duelu sa Maldonadom odustaje odbačen u barijere od strane Venecuelanca.\nPol pozicija i pobeda na Velikoj nagradi Mađarske, poslednju trku pred letnju pauzu, ostavljaju ga u borbi za titulu.\nPosle neuspeha na VN Belgije osvaja pol poziciju u Italiji, a zatim i trijumfuje po prvi put u Monci i dvadeseti put u karijeri.\nOdustaje na Velikoj nagradi Singapura sa vodeće pozicije zbog mehaničkih problema i tako šest trka pred kraj znatno ugrožava svoju poziciju u borbi za naslov šampiona.\nDo svoje poslednje pobede sa Meklarenom stiže na Velikoj nagradi Kanade, pretposlednjoj trci sezone.\nU završnoj trci u Brazilu bori se za prvo mesto sa Hilkenbergom ali Nemac proklizava i izbacuje ga iz trke, oštetivši prednje vešanje Luisovog Meklarena, koji je želeo u velikom stilu da završi saradnju sa timom iz Vokinga.\nPozicija 4 u plasmanu vozača sa 190 bodova, 7 podijuma od čega su 4 pobede, 6 pol-pozicija jednim najbržim krugom.\nPotpisuje trogodišnji ugovor sa Mercedesom vredan oko 100 miliona evra.\nTorbulentna sezona pri pohodu na titulu. Previše incidenata sa Felipeom Masom i Markom Veberom, pa čak i jedan sa klupskim kolegom izbacili su ga prerano iz borbe za naslov prvaka. Po prvi put u karijeri biva lošije plasiran od klupskog kolege. Dobija i nekoliko kazni od strane sudija zbog navedenih incidenata. Uspeva da osvoji tri trke (Kina, Nemačka, Abu Dabi) i jednu pol poziciju (Južna Koreja). Pzicija 5 u šampionatu sa 227 bodova.\nPruža neverovatne vožnje, ali sa timom iz boksa pravi niz taktičkih grešaka tako da zaostaje za klupskim kolegom u poretku vozača na prve četiri trke. Ipak u dva navrata plasira se na podijum. Uspeva da poveže dva trijumfa u Turskoj i Kanadi i uključi se u borbu za titulu. Izbija na vodeću poziciju u prvenstvu na sredini sezone, međutim u Mađarskoj odustaje zbog kvara na bolidu, a Ferari i Red Bul polako počinju da pružaju sve bolje performanse. Odustajanja u Italiji i Singapuru, pri kontaktu sa Masom odnosno Veberom koji su mu rivali za tiulu, a da niko od dvojice pomenutih nije odustao odnosno 0 bodova na te dve trke uz još samo jednu pobedu u Belgiji, nije bilo dovoljno za osvajanje titule iako je teoretsku mogućnost imao do kraja prvenstva. Loša sreća i manjkavost taktike odnosno par nezavršenih trka bilo je dovoljno za poziciju 4 na kraju šampionata sa 240 bodova.\nDiskvalifikovan sa četvrtog mesta u Australiji zbog nepoštovanja odluka sudija. Pruža prosecne partije u nekonkurentnom Meklarenu sve do desete trke sezone kada ostvaruje prvu pobedu. Osvaja četiri pol pozicije i još četiri puta završava na podijumu uključujući još jednu pobedu u Singapuru.\nPostaje najmlađi šampion Formule 1 sa 23 godine, sa pet pobeda i još pet finiša na podijumu sa razlikom od samo jednog poena od vicešampiona Filipea Mase. Produžuje ugovor sa Meklarenom do kraja 2012-e.\nNeverovatan debi u Formuli 1 sa zavrsecima na podijumu u prvih devet trka. Osvaja četiri trke i šest pol pozicija i generalno pruža bolje vožnje od svog klupskog kolege i tada aktuelnog svetskog šampiona Alonsa. Bio je favotit za osvajanje prvenstva do poslednje dve trke sezone kada pravi neverovatne početničke greške i titulu na tacni predaje u ruke Kimiju Raikonenu.\nŠampion u GP2 seriji u svojoj prvoj sezoni u tom takmičenju. Kao šampion dobija šansu da testira Meklarenov F1 bolid. Posle testova dobija i vozačko mesto u ovoj ekipi za narednu sezonu.\nDominira U Evropskoj Formuli 3, sa 15 pobeda, 10 najbržih krugova i 13 pol pozicija.\nPrelazi u viši rang takmičenja odnosno u Evropsku Formulu 3. Završava kao petoplasirani u generalnom plasmanu sa jednom pobedom i još dva završetka na podijumu u sezoni.\nObezbeđuje titulu u Formuli Reno dve trke pre kraja sezone. Osvaja 10 trka, 9 najbržih krugova i 11 pol pozicija.\nPrelazi u viši rang takmičenja iz kartinga u jednosede/bolide. Sezonu u Formuli Reno završava na trećem mestu u generalnom poretku.


Anketa Beograd: Đilas nije siguran? LDP, URS i DSS iznad cenzusa 03.Maj.2012, 19:05, Izvor: eIzbori.com\nIako mnogi smatraju da je trka za gradonačelnika u ovom trenutku najizvesnija, istraživanje agencije Scan pokazuje da će, ukoliko u Beogradu ne izađe 60 odsto birača, lista okupljena oko Srpske napredne stranke imati mogućnost da formira vlast u glavnom gradu.\nPrema najnovijem istraživanju agencije Scan sprovedenom u Beogradu u prethodna dva dana, u koje je Tanjug imao uvid, 46 odsto ispitanika se izjasnilo da će sigurno izaći na izbore, dok se čak 30 procenata birača još uvek premišlja.\nU slučaju veće izlaznosti, lista koju predvodi Dragan Đilas osvojila bi 23 procenta glasova, dok bi SNS dobila oko 16 odsto glasova. SPS bi imao 7 procenata, LDP 7, DSS i URS po 5, dok su SRS i Dveri ispod cenzusa, pokazuje ovo istraživanje.\nMala izlaznost na izborima koji će se održati u nedelju 6. maja više pogoduje Srpskoj naprednoj stranci, nego Demokratskoj stranci i kada su u pitanju izbori za republički parlament, pokazuju podaci.\nU slučaju veće izlaznosti, lista 'Izbor za bolji zivot - Boris Tadic' bi na republičkim izborima dobila pet procenata glasova Beograđana više u odnosu na procente koje ima ako izlaznost ostane na sadašnjem nivou, rezultati su istraživanja agencije Scan.\nPogledajte i ostala istraživanja renomiranih agencija iz Srbije i regiona.\nIzvor: NovostiPogledaj vesti o: Ujedinjeni Regioni Srbije


Bura oko izjave ministra Lončara o Crnogorcima se ne smiruje, dok jedni osuđuju, drugi podržavaju - Jutarnji GLASnik\nPredsednik Srbije Aleksandar Vučić izjavio je u nedelju da je zamolio ministra zdravlja Zlatibora Lončara da se izvini zbog izjave kojom je uvredio crnogorski narod.\nVučić je, tokom obilaska Vojske Srbije u kasarni na Topčideru, rekao novinarima da „misli da nije dobra reakcija Lončara“ i da smatra da svi treba da imaju jedne uslove, jednaka prava i pravila.\n„Da pokažemo razliku izmedju nas i njih. I da se tom razlikom ponosimo, nadajući se da te razlike neće biti u budućnosti“, izjavio je Vučić.\nArhivski snimak posete bolnici\nDanas je napravio i anketu povodom izjave ministra Lončara\n„Čovek je rekao ono što drugi po kuloarima pričaju već 30 godina, a ne smeju javno da kažu. Bravo za hrabrost Lončara“, glasi komentar jednog građanina.Izvor:Danas\n„Srbija nije džak koji svako može da udara“\nVeroljub Nedeljković,predsednik „Srbija moja otadžbina“\nPovodom ove izjave i Udruženje “Srbija moja otadžbina“ poslalo je javnosti saopštenje koje objavljujemo u celosti:\n„Srbija nije džak koji svako može da udara“- dajemo podršku svakom ko daje izjave u interesu srpskih interesa\nPodrška ministru Zlatiboru Lončaru i ministru spoljnih poslova Ivici Dačiću\nUdruženje“Srbija moja otadžbina“, 7.900 pretežno bivših vojnih lica i policajaca iz čitave eks-Jugoslavije daje apsolutnu podršku srpskom pravoslavnom narodu koji su ustali u odbranu svetinja u Crnoj Gori.\nSamim tim dajemo podršku i svima koji „ne uvijajući u celofan“ iznesu svoje mišljenje o pokušaju Vlade i režima Crne Gore da razjedini pravoslavnu braću praveći veštački novi narod, pokušavajući da kolevku srpstva razjedini i da brat na brata udari.\nGlobalisti koji pokušavaju da prekroje istoriju uz pomoć svojih poslušnika zaboravljaju da istoriju njen tok i razvitak zapravo izražava težnje naroda, a očigledno su zaboravili i na moć i snagu zajedničke vere pravoslavne braće, koja je sve jača u borbi za očuvanjem srpske kolevke.\nSve je to dovelo decenijama unazad do raskola bratskog naroda, što je ministar zdravlja Zlatibor Lončar i rekao, a to da u Srbiji ima Crnogoraca koji još „srpski“ nisu naučili, i da se nalaze na visokim pozicijama, koja je kako je rekao izmanipulisana, a medijskim spinovanjem poprimila i drugačiji kontekst i izazvala negativne reakcije.\nUdruženje „Srbija moja otadžbina“ je ovu izjavu shvatila, „simbolično“odnosno da nije problem u „srpskom jeziku“, već da vlast u Crnoj Gori, razdvaja srpski narod decenijama unazad. Svedoci smo da Vlada Crne Gore ne čuje čak ni“glasove“ 30 kilometara duge kolone pravoslavne braće koja traže svoja osnovna prava, prava na veroispovest.\nPoruku ministra Lončara da Srbija nije „džak za udaranje“, podržava većina i u Srbiji i u Crnoj Gori i „Srbija moja otadžbina“ smatra da u ovom trenutku svi treba da budemo jedinstveni, a ne da napadamo izjave koje brane srpske interese.\nIz istog razloga pozdravljamo reakciju ministra spoljnih poslova Ivica Dačić, na sastanku evropskog komesara za susedsku politiku i proširenje Olivera Varheljija sa srpskom premijerkom Anom Brnabić i ministrima, kada je kako prenose izvori insistirao da nije u redu da Varhelji ćuti dok neko otima srpske manastire na Kosovu i da ćuti za takse koje je uvela Priština na robu iz Srbije.\nMediji prenose da je reč o skandaloznom ponašanju ministra Dačića, a mi iz Udruženja „Srbija moja otadžbina“poručujemo da podržavamo svaku izjavu koja štiti srpski nacionalni interes , i da samo ako smo složni možemo sačuvati svoj narod.\n“Srbija moja otadžbina“ apeluje na državne organe Crne Gore da budu svesni svoje odgovornosti pred istorijom i budućnošću i tražimo hitno povlačenje Zakona o slobodi veroispovesti jer je očigledno da Vlada Crna Gore pokušava da dobije na vremenu da se izvuče iz pozicije u koju je sama sebe dovela.\nMi smo protiv predloga Zakona kojim predstavnici vlasti u Crnoj Gori žele da od mitropolije i eparhija Srpske Pravoslavne Crkve nasilno oduzmu crkve i manastire i njihovu imovinu i čijim odredbama bi se ukinulo neotuđivo pravo svakog pojedinca na slobodu veroispovesti i savesti.\nMi iz Udruženja dajemo podršku svima u Srbiji koji svim raspoloživim zakonskim i pravnim sredstvima štite verska prava i slobode srpskog naroda gde god se nalazi.\nMi iz Udruženja „Srbija moja otadžbina“ borićemo se i braniti sopstvenim životima da ova naša Srbija napokon počne i završi dugo očekivanu borbu protiv onih koji pokušavaju da je rasparčaju, posvađaju i unište, što je prioritet u rešavanju državnih interesa.\n„Konačni obračun protiv neprijatelja srpskih interesa za dobrobit građana Srbije“\nUdruženje građana „Srbija moja otadžbina“, koje je formirano, s ciljem opštenarodnog preporoda države i koje će po svoj prilici prerasti u političku stranku, jer za kratak period od početnih 7.900 pretežno bivših vojnih lica i policajaca iz čitave eks-Jugoslavije već broji preko 26.000 članova. „Srbija moja otadžbina“ zalaže se i za smrtnu kaznu kojom će vratiti uvešće red i i bezbednost u Srbiji.\nDržava bi morala da eliminiše kriminal i zaštiti društvo, u cilju očuvanja opšteg dobra i društvenog poretka. Najgori kriminalaci, izdajnici, silovatelji i ubice trebalo bi prisilno ukloniti iz društva – pogubljenjem – nakon redovnog sudskog postupka i iscrpljenih žalbi, besplatno zdravstvo, školstvo, podizanju standarda građana Srbije koji se može postići samo kada se obračuna sa kriminalom i spoljnim i unutrašnjim neprijateljima.\nTagged crna gora, CRNOGORCI, LONČAR, VUČIĆ\nOne Reply to “Bura oko izjave ministra Lončara o Crnogorcima se ne smiruje, dok jedni osuđuju, drugi podržavaju”\n23/02/2020 у 22:42\nBože čime se mi bavimo, toliko realnih problema a mi se hvatamo za rekla kazala… zato nam je i ovako.


SEEbiz.eu / HR / Ponude za rekonstrukciju Karađorđeve ulice: U utrci Strabag i četiri domaće firme\nrekonstrukcija Karađorđeve ulice Strabag Ratko Mitrović PZP Niš Energoprojekt niskogradnja\nPonude za rekonstrukciju Karađorđeve ulice: U utrci Strabag i četiri domaće firme\nDatum objave: 12.07.2018. - 13:10:06\nBEOGRAD - Na tenderu za rekonstrukciju Karađorđeve ulice i Savskog keja prijvilo se pet zainteresovanih izvođača.\nNa adresu Direkcije za gradsko građevinsko zemljište i izgradnju do podneva 11. jula stiglo je pet ponuda, od kojih svaku čini nekoliko grupa izvođača odnosno firmi. Ko će biti zadužen za obnovu ovog dela grada, znaće se za dve nedelje, kada bude završena stručna procena ponuda.\nTender je objavljen 7. maja, a rok za dostavljanje ponuda produžavan je čak četiri puta.\nPrvu grupu ponuđača predvodi austrijska firma Strabag, koja je pre dva dana pobedila na tenderu za rekonstrukciju Trga republike, a koja bi trebalo da počne krajem avgusta. Druga grupa ponuđača predvođena je grupom MBA Ratko Mitrović niskogradnja, koja je bila zadužena za rekonstrukciju Slavije. Na čelu trećeg prijavljenog konzorcijuma je kompanija Trace PZP Niš, a predvodnik četvrtog Energoprojekt niskogradnja. Peta grupa ponuđača predvođena je firmom RAS inženjering niskogradnja.\nKriterijum procene je najniža ponuđena cena, ali će se gledati i kadrovski i tehnički kapaciteti.\nRadovi u ovom delu prestonice odvijaće se od Brankovog mosta do Pariske, a u Karađorđevoj ulici predviđene su izgradnja nove tramvajske konstrukcije do okretnice kod Kalemegdana, rekonstrukcija saobraćajnice, izgradnja pešačkih i biciklističkih staza. Uređenje Savskog keja obuhvata izgradnju dečjeg igrališta, popločavanje, ozelenjavanje, javno osvetljenje, nov mobilijar i biciklističku stazu..\nTramvajske šine posle Brankovog mosta biće pomerene ka Savi, a trasu tramvaja koristiće i vozila za javni prevoz putnika. Ostala vozila će koristiti po jednu saobraćajnu traku sa obe strane tramvajske baštice.


EFIKASNIJI TRANSPORT ROBE: Uspostavljanje železničkih teretnih koridora u Srbiji - Pluton Logistics\n08/09/2019 marko\tmeđunarodni železnički koridori, transport robe železnicom, železnički koridori, železnički transport robe\nVlada Srbije preduzima mere radi učešća u uspostavljanju međunarodnih železničkih koridora za konkurentni prevoz robe, na kojima bi teretni vozovi mogli obavljati prevoz pod povoljnijim uslovima i bez većih zadržavanja prelaziti iz jedne nacionalne mreže u drugu. Iz tog razloga doneta je UREDBA, čija primena bi omogućila poboljšanje u pogledu uslova korišćenja železničke infrastrukture, a u skladu sa zakonom kojim se uređuje železnica.\n– Radi obezbeđivanja konkurentnosti železničkog prevoza robe u odnosu na druge vidove transporta, međunarodne i nacionalne usluge železničkog teretnog transporta moraju da imaju na raspolaganju železničku infrastrukturu koja je dobrog kvaliteta i koja je u dovoljnoj meri finansirana, tj. železničku infrastrukturu koja omogućava pružanje pouzdanih usluga teretnog transporta pod dobrim uslovima u pogledu komercijalne brzine i trajanja putovanja, odnosno da usluge koje data infrastruktura pruža zaista odgovaraju zaključenim ugovorima sa prevoznicima u železničkom saobraćaju – navedeno je u UREDBI.\nKako je navedeno, poboljšanje uslova korišćenja nacionalne železničke infrastrukture obezbeđuje se uspostavljanjem međunarodnih teretnih koridora za evropsku železničku mrežu za konkurentan teretni transport, koji ispunjavaju posebne potrebe jednog ili više jasno identifikovanih segmenata tržišta teretnog transporta, na kojima bi teretni vozovi mogli saobraćati u dobrim uslovima i lako prolaziti iz jedne nacionalne mreže u drugu.\nJedan prodajni šalter (One-Stop-Shop)\nIzmeđu ostalog, planirano je uspostavljanje jednog prodajnog šaltera (One-Stop-Shop). U pitanju je zajedničko telo, koje određuje ili uspostavlja Upravni odbor, za teretni koridor koje omogućava podnosiocima zahteva da traže i dobiju odgovore na jednom mestu i jedinstvenim postupkom, u pogledu dodele kapaciteta infrastrukture za teretne vozove koji prelaze bar jednu državnu granicu duž teretnog koridora.\nPROČITAJTE KOMPLETNU UREDBU\n← Poljaci i dalje lideri na transportnom tržištu EU\nPošta Slovenije dobila odobrenje za preuzimanje Intereurope →\n06/10/2017 06/10/2017 marko


Mega pred derbi začelja - Miloje ne gubi nadu, i dalje veruje u svoj tim - Sportske.net\nIma li kraja lošoj seriji Mege?\nBajić svestan šta Igokea treba da uradi protiv MegeABA liga - Mega prosula prednost, Cibona odnela pobedu!Mega ređa poraze, Miloje vidi napredak...Nema kraja Meginoj krizi, novi poraz!Može li Miloje da ''probudi'' Megu?\nTrener košarkaša Mega Bemaksa Dejan Milojević rekao je danas da je njegova ekipa u teškoj situaciji, ali da veruje da će uspeti da se "podigne" i zabeleži pobedu u Laktašima.\n"U nedelju gostujemo Igokei koja je trenutno jedan od rivala u borbi za opstanak. Imaju kvalitetnu i iskusnu ekipu i sigurno je da kao i mi žele što pre da izadju iz serije poraza.\nSvesni smo značaja meča i potrebno je da u isti udjemo koncentrisani i sa potrebnom energijom. Padovi u igri su nas koštali puno u prethodnim mečevima, potrebno je da ih smanjimo na najmanju moguću meru", rekao je Milojević.\nKošarkaši Mege sutra gostuju Igokei u utakmci devetog kola ABA lige.\nObe ekipe su u dosadašnjem toku regionalnog takmičenja zabeležile po jednu pobedu, pa će duel u Laktašima imati i veliki rezultatski značaj u borbi za opstanak u ABA ligi.\n"U teškoj smo situaciji, ali verujem u moje igrače i da ćemo uspeti da se podignemo i zabeležimo pobedu koja bi nam puno značila", naveo je trener Mege.\nKošarkaš Andrija Marjanović rekao je da veruje da će njegova ekipa dokazati da trenutni skor nije realna slika Mege.\n"U ovom kolu nas očekuje jako bitno gostovanje Igokei koja je bez sumnje jako kvalitetna napadačka ekipa. Mlada smo ekipa i mislim da pre svega odbranom i dobrom energijom možemo doći do pozitivnog rezultata i popraviti poziciju na tabeli. Mislim da trenutni skor nije realna slika naše ekipe i verujem da ćemo to dokazati", rekao je Marjanović\nUtakmica Igokea - Mega Bemaks igra se sutra od 12.00 u Sportskoj hali Laktaši.


URA: Medenica nije prijavila sat od skoro 20 hiljada eura - URA\nURA: Medenica nije prijavila sat od skoro 20 hiljada eura\nMedijima smo dostavili fotografije na kojima se može vidjeti jedan od skupocjenih Roleks satova, na ruci predsjednice Vrhovnog suda Vesne Medenice, a koji se na zvaničnom sajtu tog brenda kreću od 12 hiljada eura, pa do skoro 18 hiljada eura dok neki modeli, u zavisnosti od materijala korišćenih pri izradi sata, koštaju i do 30 hiljada eura.\nPored toga što treći mandat obavlja protivno Ustavu Crne Gore, šta su u svojim izvještajima potvrdile i najviše međunarodne adrese, Medenica je godinama svjesno prikrivala i ostvarivanje velike materijalne dobiti od prodaje nepokretnosti kontroverznom biznismenu Zoranu Ćoću Bećiroviću, u iznosu od 140 hiljada eura, šta takođe nije prijavljivala nadležnom organu kako zakon nalaže. Ovo je samo nastavak gaženja zakona, od strane onih koji bi taj zakon trebalo da brane i dosljedno sprovode, pa očekujemo odgovore na brojna postavljena pitanja.\nMedenica je u svojim godišnjim izvještajima dostavljanim Agenciji za sprječavanje korupcije (ASK), navodila primanja koja je ostvarivala od brojnih funkcija, ali ni u jednom od izvještaja nije navela skupocjene satove koji često zablistaju na konferencijama za medije predsjednice Vrhovnog suda.\nUkoliko je kojim slučajem u pitanju falsifikat, a šta je teško za očekivati, onda je predsjednica Vrhovnog suda učinila krivično djelo, jer je podržala kršenje prava intelektualne svojine, kojim se propisuje kazna od 3 do 30 hiljada eura za „stavljanje u promet krivotvorenih brendova“, dok krivični zakonik za navedeno djelo predviđa i kaznu zatvora do tri godine. Međutim, ukoliko je navedeni sat original, onda je Medenica bila dužna kupovinu istog prijaviti Agenciji za sprječavanje korupcije (ASK) i istaći navedenu promjenu u svom imovinskom kartonu.


Vučić u Parizu lansirao novu ideju za region | Skandalozno\nVučić u Parizu lansirao novu ideju za Zapadni Balkan\nPredsednik Srbije Aleksandar Vučić rekao je danas da nije realno da se Evropa bavi Srbijom i Zapadnim Balkanom na dnevnom nivou, jer ima previše svojih spoljnih i unutrašnjih problema i da zato mi i države Zapadnog Balkana treba da se bavimo sami sobom i da stvaramo uslove za napredak, i uopšte, i na putu ka EU.\n„Moja ideja danas, koja je pozdravljana od mnogih, jeste da počnemo da radimo za sebe. Na Balkanu je, za razliku od ostalih bio drugačiji pristup — uglavnom su svi gledali kako koga da sapletu, a moja želja i moj pristup je da pomažemo jedni drugima i da sami razmišljamo o svojoj budućnosti“, rekao je Vučić, govoreći o poziciji Srbije u odnosu na evrointegracije.\nNaime, debata na panelu Evropskog saveta za međunarodne odnose, na kojem je i on učestvovao, kretala se između pesimizma albanskog premijera Edija Rame i makedonske ministarke odbrane Radmile Šekerinske i optimizma nemačkog državnog sekretara Mihaela Rota.\nSrbija, smatra Vučić, treba da se bavi sobom i svojim interesima.\n„Takođe, da napravimo jedinstven sistem subvencija za one koji dolaze da ulažu u naš prostor, da probamo da pojednostavimo našu trgovinu, protok i robe, ljudi i kapitala… Kada to napravimo, mi ćemo biti bolji. Tada će nas mnogo više želeti u EU, naše privrede će biti snažnije, naši ljudi će biti bogatiji“, naglasio je Vučić.\nOn je izrazio nadu da će pojedine zemlje Zapadnog Balkana izaći iz faze frustriranosti i razumeti, kako je naveo, da smo mi ti koji ćemo da menjamo našu budućnost.\n„To ne zavisi samo od onih koji nas posmatraju sa strane, bilo da su iz Brisela ili nekog drugog centra. Mnogo toga zavisi od nas i mnogo toga možemo da promenimo — da ljudi osećaju boljitak i vide napredak i da razumeju da naše reforme njima donose bolji život“, naglasio je predsednik.\nIstovremeno je ukazao da Evropa ima mnogo svojih problema kojima se bavi, ali da je važno što su i nemačka kancelarka Angela Merkel i predsednik Francuske Emanuel Makron rekli da Zapadni Balkan ne sme da bude ostavljen po strani.\n„To je dovoljno“, rekao je Vučić, ukazujući da neće sva njihova pažnja biti usmerena na nas i region.\n„Oni danas imaju Italiju kao veliki problem, imaju ’bregzit‘, imaju odnose sa Trampom i Amerikom kao nedovoljno jasno definisane, imaju probleme u odnosima sa Rusijom i Turskom, imaju svoje ekonomske muke u odnosima sa Kinom i mnoge druge unutrašnje probleme“, napomenuo je predsednik.\nSrbija je, inače, na dobrom putu kada su u pitanju evrointegracije, naveo je i naglasio da mi nemamo razlog za frustriranost kao neke druge države regiona.\n„Naše je da nastavimo da radimo po brojnim pitanjima vladavine prava, ali i da unapređujemo srpsku ekonomiju koja je dobro radila u prvom kvartalu, u drugom kvartalu takođe veoma dobro, bliži se kraj maja, bićemo u suficitu uprkos nešto većim troškovima, što nije očekivano. To je treću godinu zaredom što nismo imali od Drugog svetskog rata“, naveo je Vučić.\nOn je naglasio da je rast BDP-a bio veći nego prethodnih godina i da je Srbija na 3. ili 4. mestu po rastu u prvom kvartalu.\nBudite prvi sa komentarom na članku "Vučić u Parizu lansirao novu ideju za Zapadni Balkan"


OBILJEŽENO 27 GODINA OD FORMIRANjA "TAKTIČKE GRUPE" | SRNA\nOBILJEŽENO 27 GODINA OD FORMIRANjA "TAKTIČKE GRUPE"\nOSMACI, 26. JANUARA /SRNA/ - U Osmacima je obilježeno 27 od godina od formiranja "Taktičke grupe", vojne formacije u sastavu Vojske Republike Srpske /VRS/ koja je u svom sastavu imala 1.100 pripadnika, od kojih je 151 borac dao život za slobodu svog naroda.\nKomandant "Taktičke grupe" pukovnik Boško Đuričić rekao je Srni da je ova grupa formirana od jedinica koje su do tada na ovom prostoru pružale otpor neprijatelju s ciljem da se odbrani dolina prema Šekovićima i Zvorniku.\nOn je naveo da je dužina fronta iznosila oko 26, a dubina oko 20 kilometara i da je zatvaranjem tog pravca omogućeno Zvorničkoj i Birčanskoj brigadi da uspješno obezbjeđuju zonu odgovornosti.\nPukovnik Đuričić je rekao da je "Taktička grupa" vojnički odbranila ovaj prostor i vjekovna ognjišta na kojima žive Srbi, ali je veći dio oduzet Dejtonskim sporazumom.\nOn je istakao da spomenik sa imenima 248 poginulih boraca najbolje govori o pripadnicima "Taktičke grupe" koji su dali živote za odbranu ovog kraja i Republike Srpske.\nPredsjednik Boračke organizacije Osmaci Rade Jakšić rekao je da je "Taktička grupa" Osmaci imala procentualno najviše poginulih boraca u Republici Srpskoj - od 1.100 pripadnika poginuo je 151 borac, odnosno svaki sedmi.\nJakšić je podsjetio da je na prostoru Osmaka poginulo 35 boraca iz jedinica sa područja drugih opština, 31 borac iz Osmaka koji su bili u sastavu jedinica na drugim ratištima, a bila je i 31 civilna žrtva.\n"Naša jedinica čuvala je ovaj kraj i sprečavala prodor prema Zvorniku i Drini. Poznato je da je tokom rata jedini prolaz od Pala prema Zvorniku i Srbiji bio preko Šekovića, Capardi i Crnog vrha", rekao je Jakšić i naglasio da je ova jedinica bila jako bitan vojni faktor na ovom prostoru.\nParastos kod spomenika za 248 poginulih boraca služio je sveštenik Marko Danojlović.\nVijence su na spomenik položili članovi porodica poginulih boraca, nekadašnji komandant "Taktičke grupe" pukovnik Boško Đuričić, predstavnici boračkih organizacija Osmaka, Šekovića, Milića, Vlasenice i Zvornika, te organizacija proisteklih iz odbrambeno-otadžbinskog rata, kao i rukovodstvo opštine Osmaci.